pythainlp/thai-wiki-dataset-v4 huggingface dataset:
พระเจ้ามี่นยาซาแห่งมเยาะอู้

พระเจ้ามี่นยาซาแห่งมเยาะอู้ มีอีกพระนามว่า อีเลียสชาห์; ค.ศ. 1480–1514) เป็นกษัตริย์แห่งยะไข่ใน ค.ศ. 1502 ถึง 1513 ระองค์เป็นพระราชบิดาของพระเจ้ามี่นบีนแห่งมเยาะอู้ (ครองราชย์ ค.ศ. 1531–1554)
ตามพงศาวดารยะไข่ระบุว่า กล่าวกันว่าพระองค์ไม่สนใจในการปกครองประเทศเลย ยกเว้นการเดินทางล่าช้างประจำปีไปยังภูมิภาคตาน-ดแว พระองค์ถึงขั้นอยู่ห่างจากเมืองหลวงมเยาะอู้ และย้ายไปยังเมืองหลวงเก่า Wethali ใน ค.ศ. 1510 ความไม่สนพระทัยในการปกครองทำให้ในที่สุดพระองค์ก็ตกจากอำนาจและสวรรคต ในช่วงปลาย ค.ศ. 1513 ยาซาถูกบังคับให้สละราชสมบัติหลังไม่สามารถปราบกบฏร้ายแรงของชาว Thet ที่ยึดครอง Wethali เป็นเวลา 29 วันได้ เหล่าเสนาบดีเลือก Gazapati พระราชโอรสวัย 15 พรรษาจากพระสนมที่ปราบกบฏไว้ได้ ขึ้นครองบัลลังก์ แม้ว่ายาซาได้รับการเลี้ยงดูอย่างดีในช่วงแรก ภายหลังพระองค์ถูกพระราชโอรสประหารชีวิตหลังได้ยินข่าวลือว่าอัครมเหสีของพระราชบิดานาม Saw Thuba กำลังวางแผนอยู่
หมายเหตุ.
<templatestyles src="Reflist/styles.css" />
โซฟี ดักลาส-แฮมิลตัน ดัชเชสแห่งแฮมิลตัน

โซฟี ดักลาส-แฮมิลตัน ดัชเชสแห่งแฮมิลตัน  เกิดเมื่อวันที่ 8 ธันวาคม 2519 ณ นอร์ทแฮมพ์ตัน ประเทศอังกฤษ สหราชอาณาจักร เป็นบุตรีของ ฮูเบิร์ต รูดเดอร์ฟอร์ด และ อิซาเบล วอลเตส เทย์เลอร์ เธอเป็นนักตกแต่งภายใน โดยตาของเธอนั้น เป็นทหารม้ายศพันตรีชาวอังกฤษ โดย สมเด็จพระนางเจ้าเอลิซาเบธที่ 2 ทรงพระกรุณาโปรดเกล้าโปรดกระหม่อม ให้ตาของเธอนั้นเป็นพันตรีพิศษ
สมรส.
เธอได้สมรสกับ อเล็กซานเดอร์ ดักลาส-แฮมิลตัน ดยุกที่ 16 แห่งแฮมิลตัน เมื่อวันที่ 7 พฤษภาคม 2554 โดยมีบุตรชาย 3 คน ดังนี้
นอกเหนือจากตำแหน่งดัชเชสแห่งแฮมิลตัน นั้น เธอยังมีตำแหน่งตามสามีคือ
มะฮาซีตู

มะฮาซีตู  ขุนพลของราชวงศ์โก้นบองของพม่า ผู้บัญชาการกองทัพพม่าในสงครามจีน–พม่า (ค.ศ. 1765–1769) ในสงครามเขาเป็นผู้บัญชาการทหารสูงสุดของกองทัพอาณาจักรพม่าในการบุกครั้งที่ 2 (1766–1767) แต่เขาสูญเสียการบังคับบัญชาหลังจากล้มป่วย เขาบัญชาการทั้งหมดอีกครั้งในการบุกครั้งที่ 3 (ค.ศ. 1767–1768) แต่เขาสูญเสียการบังคับบัญชาทั้งหมดให้กับอะแซหวุ่นกี้ หลังจากเขาพ่ายแพ้ที่ยุทธการที่โกรกธารโกะเทะ โดยกองทัพจีนจำนวนมากที่นำโดยขุนพลหมิงรุ่ย มะฮาซีตูได้เกษียณตัวเองหลังจากยุทธการที่เมมโหย่ซึ่งเป็นการต่อสู้ที่เด็ดขาดที่สุดของสงคราม กองทัพของมะฮาซีตูขับไล่กองทัพของหมิงรุ่ย ขณะที่กองทัพของอะแซ่หวุ่นกี้ตีวงปิดล้อมข้าศึก กองทัพพม่าที่รวมกันนั้นสามารถทำลายกองทัพผู้บุกรุกที่แข็งแกร่งกว่า 30,000 นายได้อย่างสิ้นเชิง
วิชาญ นันทะศรี

วิชาญ นันทะศรี (ชื่อเล่น: เบิร์ด; เกิด 15 มกราคม พ.ศ. 2529) เป็นนักฟุตบอลชาวไทย เล่นในตำแหน่งปีกให้กับเมืองเลย ยูไนเต็ด ในไทยลีก 3
ชีวิตส่วนตัว.
วิชาญ มีน้องฝาแฝดชื่อ วิชา ซึ่งเป็นนักฟุตบอลเหมือนกัน โดยปัจจุบันเล่นให้กับสมุทรสาคร ในตำแหน่งกองกลาง
สโมสร.
เลย ซิตี้.
วิชาญ เริ่มเล่นฟุตบอลให้กับเลย ซิตี้ ตั้งแต่ยังศึกษาอยู่มหาวิทยาลัยในชั้นปีที่ 4 ซึ่งในขณะนั้น เลย ซิตี้ ยังลงเล่นอยู่ในลีกภูมิภาค โซนภาคตะวันออกเฉียงเหนือ โดยเขาช่วยให้ทีมได้แชมป์ลีกภูมิภาค ดิวิชัน 2 ภาคตะวันออกเฉียงเหนือ ฤดูกาล 2552 จนทำให้เข้าไปเล่นในรอบแชมเปียนส์ลีก แต่ในปีนั้นไม่ได้เลื่อนชั้น
ทีโอที.
ด้วยฟอร์มการเล่นที่น่าประทับใจในลีกภูมิภาค จึงทำให้ทีโอที เซ็นสัญญาเข้าร่วมทีมพร้อมกับ วิชา ฝาแฝดของเขา เล่นให้กับทีมถึง 5 ปี จนทีมมีปัญหาด้านการเงินและต้องยุบทีม จึงทำให้นักฟุตบอลภายในทีมต้องหาทีมใหม่
บีอีซี เทโรศาสน.
วิชาญ ได้ย้ายเข้าร่วมทีมกับบีอีซี เทโรศาสน ใน พ.ศ. 2558 ซึ่งในขณะนั้นทีมเล่นอยู่บนไทยลีก แต่ไม่ได้โอกาสลงเล่นมากนั้น จึงถูกปล่อยยืมตัวไปพัทยา ยูไนเต็ด ในฤดูกาลถัดมา
ชัยนาท ฮอร์นบิล.
วิชาญ ได้กลับมาเล่นในไทยลีก อีกครั้งกับชัยนาท ฮอร์นบิล ซึ่งทำการเซ็นสัญญาเข้าร่วมทีมในวันที่ 17 กรกฎาคม พ.ศ. 2562
อุทัยธานี.
วิชาญลงเล่นให้กับอุทัยธานี ในไทยลีก 2 ใน พ.ศ. 2563
ไวกูณฐ์

ไวกูณฐ์ , ไวกูณฐโลก, วิษณุโลก, ปรมัมปทัม, นิตยวิพุติ หรือ ไวกูณฐสาคร คือวิมานสวรรค์ที่ประทับของพระวิษณุ ไวกูณฐ์เป็นวิมานที่อยู่สูงส่ง เป็นที่ประทับเฉพาะพระวิษณุ กับพระมเหสีของพระองค์คือ พระลักษมี และพระญาติของพระองค์ เช่น พระพลราม ไวกูณฐ์ตั้งอยู่ตั้งแต่ 26,200,000 โยชน์ (209,600,000 กิโลเมตร) เหนือสัตยโลก
พระธันวันตริ

พระธันวันตริ  เป็นแพทย์ของเหล่าเทวะในศาสนาฮินดู พระองค์เป็นอวตารของพระวิษณุ และมีการกล่าวถึงพระองค์ในปุราณะเป็นเทพแห่งอายุรเวท 
ในช่วงที่จุติลงมาเกิดบนโลก พระองค์ครองราชย์เป็นกษัตริย์แห่งกาสี (ปัจจุบันคือพาราณสี) ในวิษณุปุราณะมีการระบุพระธันวันตริเป็นพระปัยกาของ Divodasa กษัตริย์กาสีตามตำนาน
ตำนาน.
ต้นกำเนิด.
"Bala Kanda" ในรามายณะ และภควัตปุราณะระบุว่า พระธันวันตริเกิดขึ้นมาจากเกษียรสมุทรระหว่างการกวนเกษียรสมุทรพร้อมกับน้ำอมฤต (น้ำศักดิ์สิทธิ์ที่ทำให้กลายเป็นอมตะ)
พิธีฉลอง.
ผู้ศรัทธาขอพรต่อพระธันวันตริเพื่อให้คุ้มครองสุขภาพและหายจากอาการเจ็บป่วยและโรคต่าง ๆ ในวันธันเตรัส (Dhanteras) ซึ่งอยู่ในช่วงสองวันก่อนวันทีปาวลี และมีการฉลองเป็น "วันอายุรเวทแห่งชาติ" ในประเทศอินเดีย โดยเริ่มจัดครั้งแรกใน ค.ศ. 2016
ถวิล บุตรสมบัติ

ถวิล บุตรสมบัติ เป็นนักฟุตบอลชาวไทย ปัจจุบันเล่นตำแหน่งกองหน้าให้กับขอนแก่น ยูไนเต็ดในไทยลีก ถวิลเป็นนักเตะที่เล่นให้กับไทยฮอนด้ามาอย่างยาวนาน โดยเขามีประสบการณ์พาไทยฮอนด้าเลื่อนชั้นตั้งแต่ลีกภูมิภาค (ดิวิชั่น 2 เดิม) จนสู่ไทยลีก
สโมสร.
ถวิลเติบโตในครอบครัวซึ่งประกอบอาชีพเกษตรกรในอำเภอภูเขียว จังหวัดชัยภูมิ ต่อมาเขาได้ไปทดสอบฝีเท้ากับโอสถสภาตามคำแนะนำของชูเกียรติ หนูสลุง ซึ่งถวิลก็ทดสอบผ่าน และได้เซ็นสัญญาเป็นนักฟุตบอลอาชีพ หลังจากนั้นถวิลก็ได้ย้ายไปเล่นให้กับภูเก็ตและบางกอก
ถวิลได้ย้ายมาเล่นให้กับไทยฮอนด้านับตั้งแต่สมัยที่สโมสรยังเล่นในดิวิชัน 2 เขามีส่วนช่วยให้สโมสรเลื่อนชั้นสู่ไทยลีกดิวิชัน 1 ในฤดูกาล 2557 และช่วยให้สโมสรเลื่อนชั้นสู่ไทยลีกในฤดูกาล 2559
ในไทยลีก ฤดูกาล 2560 ถวิลทำประตูใส่เอสซีจี เมืองทอง ยูไนเต็ด แชมป์เก่าเมื่อฤดูกาลที่แล้ว ได้ทั้งสองนัด ทำให้ไทยฮอนด้ากลายเป็นสโมสรที่สองที่สามารถเอาชนะเมืองทองได้ทั้งเหย้าและเยือน ถัดจากอุบล ยูไนเต็ด แม้ว่าท้ายที่สุดแล้วไทยฮอนด้าจะตกชั้นกลับไปเล่นในไทยลีก 2 ฤดูกาล 2561 ก็ตาม
หลังจบฤดูกาล 2560 ถวิลได้ตัดสินใจต่อสัญญากับไทยฮอนด้าออกไปอีก อย่างไรก็ตาม หลังจบไทยลีก 2 ฤดูกาล 2562 สโมสรไทยฮอนด้าได้ประกาศยุบทีม ทำให้ถวิลย้ายไปร่วมทีมเชียงใหม่ ยูไนเต็ด เขามีส่วนช่วยให้เชียงใหม่ ยูไนเต็ดเลื่อนชั้นสู่ไทยลีก ฤดูกาล 2564–65 ได้สำเร็จ
เฮคเลอร์แอนด์คอช

เฮคเลอร์แอนด์คอช จีเอ็มบีเอช (เอชเค) หรือตามเสียงภาษาเยอรมัน เฮคเลอร์อุนด์ค็อค เกเอ็มเบฮา (ฮาคา) ([ˌhɛklɐ ʔʊnt ˈkɔx]) เป็นบริษัทผู้ผลิตอุปกรณ์ป้องกันตัวของเยอรมันที่ผลิตปืนพก, ปืนไรเฟิล, ปืนกลมือ และเครื่องยิงลูกระเบิด บริษัทตั้งอยู่ที่โอเบิร์นดอร์ฟในรัฐบาเดิน-เวือร์ทเทิมแบร์ค และมีบริษัทสาขาในสหราชอาณาจักร, ฝรั่งเศส และสหรัฐ
กลุ่มเฮคเลอร์แอนด์คอช ประกอบด้วย เฮคเลอร์แอนด์คอช จีเอ็มบีเอช, เฮคเลอร์แอนด์คอชดีเฟนส์, เอ็นเอสเอเอฟลิมิเต็ด และเฮคเลอร์แอนด์คอชฟร็องส์ แอสอาแอส คำขวัญของบริษัท คือ "Keine Kompromisse" (ไม่มีการประนีประนอม) เอชเคได้จัดเตรียมอาวุธปืนสำหรับหน่วยทหารและกำลังกึ่งทหารหลายหน่วย เช่น หน่วยปฏิบัติการพิเศษทางอากาศ, กองสารวัตรทหาร, เนวีซีลสหรัฐ, กองกำลังเดลตา, ทีมชิงตัวประกัน, กองกำลังเฉพาะกิจร่วม 2 ของแคนาดา, คาเอสคา และเกเอสเก 9 ของเยอรมัน รวมถึงทีมต่อต้านผู้ก่อการร้ายและช่วยเหลือตัวประกันอื่น ๆ อีกมาก
ผลิตภัณฑ์ที่โดดเด่นของบริษัท ได้แก่ เอ็มพี 5, ปืนกลมือยูเอ็มพี, จี 3, ปืนเล็กยาวต่อสู้เอชเค 417, เอชเค 33, จี 36, ปืนเล็กยาวจู่โจมเอชเค 416, เอ็มจี 5, ปืนกลอเนกประสงค์เอชเค 21, อาวุธป้องกันประจำบุคคลเอ็มพี 7, ชุดปืนพกยูเอสพี และปืนไรเฟิลซุ่มยิงพีเอสจี 1 ที่มีความแม่นยำสูง อาวุธปืนเอชเคทั้งหมดได้รับการตั้งชื่อโดยคำนำหน้าและการแต่งตั้งอย่างเป็นทางการ โดยมีคำต่อท้ายที่ใช้สำหรับรุ่น
เอชเคมีประวัติของนวัตกรรมด้านอาวุธปืน เช่น การใช้พอลิเมอร์ในการออกแบบอาวุธ และการใช้รางสำหรับติดไฟฉายบนปืนพก เอชเคยังได้พัฒนาลำกล้องปืนแบบโพลีโกนอลที่ทันสมัย โดดเด่นเพราะความแม่นยำสูง, เพิ่มความเร็วต้นของกระสุนและความยืดหยุ่นลำกล้องปืน อย่างไรก็ตาม ไม่ใช่ทั้งหมดของการออกแบบที่มีความทะเยอทะยานทางเทคโนโลยีที่กลายเป็นผลิตภัณฑ์ที่ประสบความสำเร็จทางการค้า (เป็นต้นว่า ปืนเล็กยาวทหารจี 11 ขั้นสูง แต่ถูกละทิ้งในปัจจุบัน ซึ่งยิงกระสุนปืนเล็กยาวแบบไม่ใช้ปลอกกระสุนความเร็วสูง) ในกลุ่มผลิตภัณฑ์ที่หลากหลาย เอชเคได้ใช้ระบบปฏิบัติการต่อไปนี้สำหรับอาวุธขนาดเล็ก: ปฏิบัติการแบบโบลวแบ็ค, แบบช่วงสั้น, ถ่วงเวลาด้วยลูกกลิ้ง, ถ่วงเวลาด้วยแก๊ส และแรงดันแก๊ส (ผ่านระบบลูกสูบช่วงสั้น)
รัฐบาลทหารของกองทัพสหรัฐในเกาหลี

รัฐบาลทหารของกองทัพสหรัฐในเกาหลี (หรือ USAMGIK) เป็นองค์กรการปกครองอย่างเป็นทางการของทางตอนใต้ครึ่งหนึ่งของคาบสมุทรเกาหลี ตั้งแต่วันที่ 8 กันยายน ถึง 15 สิงหาคม ค.ศ. 1948 
ประเทศในช่วงเวลานั้นได้ห้อมล้อมด้วยความวุ่นวายทางการเมืองและเศรษฐกิจ ซึ่งเกิดขึ้นมาจากหลายสาเหตุ ภายหลังผลกระทบจากการยึดครองของญี่ปุ่นยังคงเกิดขึ้นในเขตยึดครอง เช่นเดียวกับในเขตโซเวียตในทางตอนเหนือ<templatestyles src="การอ้างอิง/styles.css"/>^ ด้วยความไม่พอใจที่แพร่หลายซึ่งได้เกิดขึ้นจากการสนับสนุนของรัฐบาลทหารสหรัฐแก่รัฐบาลอาณานิคมญี่ปุ่น จากนั้นก็ได้ยุบตัว แต่ยังคงให้อดีตผู้ว่าการญี่ปุ่นอยู่ต่อในฐานะที่ปรึกษา โดยการละเลยเพิกเฉย การตรวจข่าวกรอง และยกเลิกกฏข้อบังคับใช้และความนิยมต่อสาธารณรัฐประชาชนเกาหลี(People's Republic of Korea หรือ PRK) และท้ายที่สุดโดยการสนับสนุนการเลือกตั้งของสหประชาชาติที่ได้มีการแบ่งแยกประเทศ
นอกจากนี้กองทัพสหรัฐไม่ได้เตรียมความพร้อมมาก่อนสำหรับความท้าทายในการบริหารประเทศโดยไม่ได้รับความรู้ทางด้านภาษาหรือสถานการณ์ทางการเมือง<templatestyles src="การอ้างอิง/styles.css"/>^ ดังนั้นนโยบายจำนวนมากของพวกเขามีผลกระทบที่จะก่อให้เกิดความวุ่นวายโดยไม่ได้ตั้งใจ คลื่นของผู้ลี้ภัยจากเกาหลีเหนือ (ประมาณ 400,000 คน)<templatestyles src="การอ้างอิง/styles.css"/>^ และผู้ที่กลับมาจากต่างประเทศก็ได้ทำให้ประเทศตกอยู่ในความสับสันวุ่นวายเช่นนี้<templatestyles src="การอ้างอิง/styles.css"/>^ 
หมายเหตุ.
<templatestyles src="Refbegin/styles.css" />
จ้าว ลู่ซือ

จ้าว ลู่ซือ (เกิด 9 พฤศจิกายน ค.ศ. 1998) รู้จักกันในชื่อ โรซี (Rosy) เป็นนักแสดงและนักร้องชาวจีน เธอเป็นที่รู้จักจากการรับบทในละครเรื่อง "ฮ่องเต้ที่รัก" (2018), "บุปผาวสันต์ จันทราสารทฤดู" (2019), "ข้านี่แหละองค์หญิงสาม" (2020), "ฝากรักไว้ที่ท้ายครัว" (2020), "สตรีหาญ ฉางเกอ" (2021), "สะดุดรักมิสเตอร์หลิง" (2021), "เทียบท้าปฐพี" (2022), "ดาราจักรรักลำนำใจ" (2022), "แด่ฝันของคลื่นลูกใหม่" (2023), "แอบรักให้เธอรู้" (2023) และ "ม่านมุกม่านหยก" (2024)
การทำงาน.
เข้าวงการบันเทิง.
ลู่ซือเข้าสู่อุตสาหกรรมบันเทิงด้วยการเป็นพิธีกรในรายการวาไรตี "Huo Xing Qing Bao Ju" (火星情报局) 
ใน ค.ศ. 2017 ลู่ซือเปิดตัวบทบาทการแสดงด้วยการแสดงเป็นตัวละครรองในละครเว็บ "สูตรรักซินเดอเรลล่า" ในปีเดียวกัน เธอร่วมแสดงสมทบในภาพยนตร์ "City of Rock"
เริ่มเป็นที่รู้จัก.
ต่อมาในปี ค.ศ. 2018 ลู่ซือรับบทเป็น "หม่าเสวี่ยอวิ๋น" ในเรื่อง องค์หญิงสวมรอย (凤囚凰) ซึ่งเป็นการรับบทร้ายเรื่องแรกของลู่ซือและยังเป็นละครเรื่องแรกของลู่ซืออีกด้วย ในปีเดียวกันเธอยังร่วมแสดงสมทบในเรื่อง สูตรรักซินเดอเรลล่า (萌妻食神) ซึ่งรับบทเป็น "หลิ่วอีอี" และต่อมาจุดเริ่มต้นที่ทำให้ลู่ซือเป็นที่รู้จักคือการเป็นนักแสดงนำเรื่องแรกในเรื่อง ฮ่องเต้ที่รัก (哦！我的皇帝陛下) โดยรับบทเป็น "ลั่วเฟยเฟย" ประกบคู่กับ กู่เจียเฉิง และ เซียวจ้าน เรื่องนี้เป็นเรื่องที่ทำให้เธอเป็นที่รู้จักมากขึ้น และยังได้รับรางวัล “นักแสดงออนไลน์ที่มีศักยภาพ” ในงาน GuDuo อีกด้วย
ในปี ค.ศ. 2019 ลู่ซือยังได้เป็นนักแสดงนำในภาพยนตร์รักโรแมนติกที่ได้รีเมคมาจากละครเกาหลีเรื่อง Autumn Fairy Tale โดยรับบทเป็น "เอินซี" ประกบคู่กับ สวี่ข่าย และ เจียวรุ่ย ภายในปีเดียวกันลู่ซือยังมีผลงานละครเรื่อง แว่วเสียงรัก (最动听的事) รับบทเป็น "เป้ยเอ่อร์ตัว" ประกบคู่กับ หวังอี่หลุน และเรื่อง หมออัจฉริยะ (青囊传) ที่รับบทเป็น "เยว่อวิ๋นฉาง" และเรื่อง บุปผาวสันต์ จันทราสารทฤดู (天雷一部之春花秋月) โดยรับบทเป็น "ชุนฮวา" ซึ่งได้แสดงประกบคู่กับ หลี่หงอี้ ทั้ง 2 เรื่อง
ในเดือนธันวาคม ค.ศ. 2024 ลู่ซือได้ระงับการทำงานทั้งหมดเนื่องจากปัญหาสุขภาพ โดยมีรายงานว่าเธอล้มป่วยอย่างกะทันหันและปัจจุบันต้องเผชิญกับภาวะอะเฟเชีย (Aphasia) ซึ่งทำให้เธอไม่สามารถพูดหรือสื่อสารได้ ในการใตร่ตรองประจำปีของเธอ เผยให้เห็นว่าเธอต้องใช้รถเข็นในการเคลื่อนไหว มีผู้ช่วยในการนอนบนเตียง และต้องเริ่มฝึกเดินใหม่อีกครั้ง
เธอยังระบุว่าเธอเริ่มมีภาวะซึมเศร้าในปี ค.ศ. 2019 และเคยถูกทำร้ายร่างกายหลายครั้งตั้งแต่สมัยยังเป็นนักเรียนและหลังจากไม่ผ่านการออดิชัน รวมทั้งต้องเผชิญกับการสูญเสียบุคคลอันเป็นที่รักและการวินิจฉัยมะเร็งในครอบครัว
เมื่อวันที่ 25 มกราคม ค.ศ. 2025 จ้าวปรากฏตัวเป็นครั้งแรกนับตั้งแต่ฟื้นตัว ในงานการกุศลสาธารณะ และได้ให้สัมภาษณ์กับสื่อเกี่ยวกับสุขภาพและความคืบหน้าในการฟื้นตัวของเธอ ในเดือนกุมภาพันธ์ จ้าวยังกลับมาทำกิจกรรมอาสาสมัครอีกครั้ง
มี่นละมี่นคองจอ

มี่นละมี่นคองจอ (ราว ค.ศ. 1714–1756) เป็นหัวหน้าหน่วยทหารเสือของกองทัพอาณาจักรพม่า เขาเป็นขุนพลชั้นยอดและพระสหายสนิทภายใต้การบัญชาของพระเจ้าอลองพญา ปฐมกษัตริย์แห่งราชวงศ์โก้นบองของพม่า เขาพิชิตตะเกิงในเดือนพฤษภาคม ค.ศ. 1755 ซึ่งภายหลังกลายเป็นเมืองย่างกุ้ง เขาเสียชีวิตในที่รบระหว่างยุทธการที่สิเรียมเมื่อวันที่ 14 กรกฎาคม ค.ศ. 1756 ศพของเขาได้รับการฝังด้วยเกียรติสูงสุด พระเจ้าอลองพญาได้พระราชทานบำเหน็จย้อนหลังให้กับพระสหายสนิทด้วยตำแหน่งอัครมหาเสนาบดี อันเป็นตำแหน่งสูงสุดสำหรับสามัญชน
สงครามนกอีมู

สงครามนกอีมู  เป็นปฏิบัติการทางทหารเพื่อควบคุมประชากรนกอีมูในประเทศออสเตรเลียในช่วงปลายปีค.ศ. 1932 จากการที่นกอีมูเพิ่มจำนวนขึ้นอย่างรวดเร็วกว่า 20,000 ตัวจนสร้างปัญหาแก่เกษตรกรไร่ข้าวโพดในท้องที่อำเภอแคมเปียนของรัฐเวสเทิร์นออสเตรเลีย ทางการออสเตรเลียว่าจ้างอดีตทหารผ่านศึกในสงครามโลกครั้งที่หนึ่ง จัดหน่วยทหารติดปืนกลลิวอิสเพื่อกำจัดนกอีมูเหล่านี้ จนสื่อในประเทศต่างเรียกปฏิบัติการนี้ว่า "สงครามนกอีมู"
เดิมที ปฏิบัติการมีกำหนดเริ่มขึ้นในวันที่ 10 ตุลาคม ค.ศ. 1932 มีผู้รับผิดชอบคือพันตรี G. P. W. เมเรดิท แห่งกองสรรพาวุธหนักที่เจ็ด กรมทหารปืนใหญ่ออสเตรเลีย แต่ด้วยฝนตกหนักจนนกอีมูกระจายตัวเป็นวงกว้าง ทำให้ต้องเลื่อนกำหนดการออกไปเป็นเดือนพฤศจิกายน เมื่อเริ่มปฏิบัติการจริง ด้วยความว่องไวและการวิ่งสะเปะสะปะของนกอีมู ทางการออสเตรเลียสามารถกำจัดนกอีมูได้ไม่ถึง 1,000 ตัวเท่านั้นในความพยายามสองครั้ง ปฏิบัติการถือว่าล้มเหลวลงอย่างสิ้นเชิง ประชากรของนกอีมูยังคงเพิ่มขึ้นต่อไป
ยศทหารแคนาดา

ตารางนี้แสดง ยศทหารของกองทัพแคนาดา ตั้งแต่ ค.ศ. 1968 โครงสร้างชั้นยศได้รับแบบธรรมเนียมมาจากกองทัพสหราชอาณาจักร
ยศทหาร.
ผู้สำเร็จราชการ (ผู้บัญชาการทหารสูงสุด).
<noinclude>
พันจ่า.
<noinclude>
ประทวน.
NCM rank insignia for the rank of Petty Officer 1st class/Warrant Officer and above are worn on the lower sleeve, while those for the rank of Petty Officer 2nd class/Sergeant and below are worn on the upper sleeve.
พระนางโซ่มี่นวิมะละเดวี

พระนางโซ่มี่นวิมะละเดวี  เป็นพระมเหสีของพญารามที่ 1 แห่งอาณาจักรหงสาวดี พระนางโซ่มี่นเป็นราชนิกุลอังวะ พระนางอภิเษกกับพญารามในการอภิเษกระหว่างรัฐเมื่อ ค.ศ. 1431 พระอิสริยยศของพระนางที่หงสาวดีคือ สิริปวารามหาธัมมราชาเทวี  พระนางเป็นพระราชมารดาของมะมุดตาว กษัตริย์แห่งหงสาวดี
พงศาวลี.
โซ่มี่นเป็นพระธิดาใน Saw Min Pu กับผู้ว่าราชการทินคะยาแห่งพุกาม พระนางเป็นลูกพี่ลูกน้องและพระราชนัดดาในพระเจ้าฝรั่งมังฆ้องที่ 1 แห่งอังวะ แม้ว่าพระนางมีพระชนมายุน้อยกว่า 4 ทศวรรษ ซอ-ชเวแคะ พระเชษฐาองค์โต เป็นอุปราชแห่งแปร ส่วนพระนางอตุลสิริมหาราชเทวี พระขนิษฐาของพระนาง เป็นอัครมเหสีของพระเจ้านรปติที่ 1 แห่งอังวะ
หมายเหตุ.
<templatestyles src="Reflist/styles.css" />
ทากาชิ อินูอิ

ทากาชิ อินูอิ (; โรมาจิ: "Inui Takashi") เป็นนักฟุตบอลชาวญี่ปุ่น ปัจจุบันเล่นในตำแหน่งกองกลาง ให้กับเดปอร์ติโบอาลาเบส และทีมชาติญี่ปุ่น
ทากาชิ อินูอิได้ลงเล่นในทีมชาติญี่ปุ่นใน ฟุตบอลโลก 2018
มูฆัมเมตกาลึย อาบึลกาซียิฟ

มูฆัมเมตกาลึย ดือเชเกยีวิช อาบึลกาซียิฟ  เป็นนักการเมืองชาวคีร์กีซที่ดำรงตำแหน่งนายกรัฐมนตรีคีร์กีซสถานคนที่ 20 ระหว่างวันที่ 20 เมษายน พ.ศ. 2561 ถึง 15 มิถุนายน พ.ศ. 2563
มาซามิ อิฮาระ

มาซามิ อิฮาระ (; โรมาจิ: "Ihara Masami") เป็นอดีตนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น
มาซามิ อิฮาระได้ลงเล่นในทีมชาติญี่ปุ่นใน ฟุตบอลโลก 1998
อากิระ นาราฮาชิ

อากิระ นาราฮาชิ (; โรมาจิ: "Narahashi Akira") เป็นอดีตนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น
อากิระ นาราฮาชิได้ลงเล่นในทีมชาติญี่ปุ่น 38 ครั้ง ระหว่างปี ค.ศ. 1994 ถึง 2003 รวมถึงได้ลง 3 นัดใน ฟุตบอลโลก 1998
รัญชน์รวี เอื้อกูลวราวัตร

รัญชน์รวี เอื้อกูลวราวัตร (เกิด 9 กันยายน พ.ศ. 2541) ชื่อเล่น มิ้นท์ เป็นนักแสดงและนางแบบชาวไทย สังกัดช่อง 3 เอชดี อดีตนักกีฬาแบดมินตันเยาวชนแห่งชาติ เป็นที่รู้จักจากละครซีรีส์ชุด "ดวงใจเทวพรหม ตอน ดุจอัปสร"
ประวัติ.
รัญชน์รวี เอื้อกูลวราวัตร เดิมมีชื่อจริงว่า "กีรติกา" ชื่อเล่น มิ้นท์ เกิดเมื่อวันที่ 9 กันยายน พ.ศ. 2541 จังหวัดนครราชสีมา มีพี่น้องทั้งหมด 3 คน มิ้นท์เป็นบุตรสาวคนที่ 2 มีพี่ชาย 1 คน และน้องชาย 1 คน ด้านการศึกษาเธอสำเร็จการศึกษาระดับชั้นมัธยมศึกษาตอนปลายจาก โรงเรียนสุรนารีวิทยา ปัจจุบันกำลังศึกษาระดับปริญญาตรีที่ คณะพัฒนาทรัพยากรมนุษย์ มหาวิทยาลัยรามคำแหง และคณะบริหารธุรกิจ สาขาวิชาการตลาด มหาวิทยาลัยรังสิต และยังเคยเป็นนักกีฬาแบดมินตันประจำจังหวัดนครราชสีมา โดยคว้าเหรียญเงินในการแข่งขันกีฬาเยาวชนแห่งชาติ รวมถึงคว้าเหรียญทองแดงในกีฬาแห่งชาติและได้รับถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
การทำงานในวงการบันเทิง.
เริ่มต้นเข้าสู่วงการบันเทิงจากการถ่ายโฆษณา มีผลงานแสดงละครเรื่องแรก ข้ามสีทันดร ในปี พ.ศ 2561 ตามมาด้วยปี พ.ศ.2562 ละคร ด้ายแดงและ ปี พ.ศ 2563 มีผลงานภาพยนตร์เรื่องแรก Classic Again จดหมาย สายฝน ร่มวิเศษ ซึ่งเป็นภาพยนตร์ไทยรีเมคจากภาพยนตร์รักในตำนานเรื่อง คนแรกของหัวใจ คนสุดท้ายของชีวิต ของ ประเทศเกาหลีใต้ ปี พ.ศ 2564 ละครเรื่อง พราวมุก เรื่องนี้แจ้งเกิดเป็นที่รู้จักวงกว้าง และ พฤษภา-ธันวา รักแท้แค่เกิดก่อน ปี พ.ศ. 2565 มีละครออกอากาศ 3 เรื่อง คือเธอ , ซุปตาร์2550, ลายกินรี ปี พ.ศ. 2566 ละครเรื่อง กลเกมรัก ปี พ.ศ. 2567 ผลงานภาพยนต์ China Town CHA CHA เจาะเวลาอั้งยี่ ละครซีรีส์ชุดดวงใจเทวพรหม ตอน ดุจอัปสร ซึ่งเป็นภาคต่อของซีรี่ส์ชุด สุภาพบุรุษจุฑาเทพ เมื่อปี พ.ศ.2556 และมีละครรอออกอากาศอยู่ 2 เรื่อง คือ โทษฐานที่รักเธอ , เมื่อตะวันลับฟ้า (ก็จะเป็นเวลาของดวงดาว) ขณะนี้อยู่ระหว่างถ่ายทำละครเรื่อง ดวงใจเจ้าเอ๋ย
การระบาดทั่วของอีโบลาในกีวู พ.ศ. 2561–62

การระบาดทั่วของอีโบลาในกีวู พ.ศ. 2561–62 เริ่มเมื่อวันที่ 1 สิงหาคม 2561 เมื่อมีการยืนยันว่ามีผู้ป่วยสี่รายมีผลตรวจเป็นบวกสำหรับโรคไวรัสอีโบลาในภูมิภาคกีวูทางตะวันออกของสาธารณรัฐประชาธิปไตยคองโก (DRC) การระบาดดังกล่าวเกิดขึ้นไม่กี่วันหลังการสิ้นสุดการระบาดในจังหวัดเอกาเตอร์ การระบาดในกีวูกินพื้นที่จังหวัดอีตูรี หลังผู้ป่วยรายแรกได้รับการยืนยันเมื่อวันที่ 13 สิงหาคม และจนถึงเดือนมิถุนายน 2562 ไวรัสระบาดไปประเทศยูกันดา โดยติดเชื้อเด็กชายชาวคองโกวัย 5 ปีที่เข้าสู่ประเทศยูกันดาพร้อมกับครอบครัว ในเดือนพฤศจิกายน 2561 การระบาดดังกล่าวเป็นการระบาดครั้งใหญ่สุดในประวัติศาสตร์ของ DRC และจนถึงเดือนพฤศจิกายนปีนั้น การระบาดดังกล่าวเป็นการระบาดของไวรัสอีโบลาครั้งใหญ่สุดอันดับสองในประวัติศาสตร์ รองจากการระบาดของไวรัสอีโบลาในแอฟริกาตะวันตกเมื่อปี 2556–59
จังหวัดและพื้นที่โดยทั่วไปที่ได้รับผลกระทบปัจจุบันอยู่ระหว่างการขัดกันทางทหาร ซึ่งขัดขวางความพยายามรักษาและป้องกันโรค รองผู้อำนวยการใหญ่ด้านการเตรียมและการตอบสนองภาวะฉุกเฉินขององค์การอนามัยโลก (WHO) อธิบายการขัดกันทางทหารและเหตุทุกขภัยของพลเรือนว่าอาจเป็น "พายุใหญ่" ซึ่งอาจนำให้การระบาดทวีความเลวร้ายลงอย่างรวดเร็วได้ ในเดือนพฤษภาคม 2562 WHO รายงานว่า ตั้งแต่เดือนมกราคมมีการโจมตีสถาบันสาธารณสุข 42 ครั้ง และเจ้าหน้าที่สาธารณสุข 85 คนเสียชีวิตหรือได้รับบาดเจ็บ ในบางพื้นที่ องค์การช่วยเหลือต้องหยุดทำงานเนื่องจากความรุนแรง คนงานสาธารณสุขยังต้องจัดการกับข่าวปลอมและการให้ข่าวเท็จอย่างอื่นที่นักการเมืองฝ่ายตรงข้ามเผยแพร่
จนถึงวันที่ 13 กุมภาพันธ์ 2562 จำนวนผู้ป่วยทั้งหมด (ยืนยันแล้ว เป็นไปได้และต้องสงสัย) เท่ากับ 1,000 คนใน DRC นับเป็นยอดผู้ป่วยในประเทศเดียวที่ไม่เคยพบเห็นนับแต่การระบาดของไวรัสอีโบลาในแอฟริกาตะวันตกปี 2556 ในประเทศไลบีเรีย กีนีและเซียร์ราลีโอน ในวันที่ 3 พฤษภาคม 2562 เก้าเดือนหลังการระบาด ยอดผู้เสียชีวิตเกิน 1,000 คนแล้วซึ่งยังไม่มีแนวโน้มว่าจะควบคุมการระบาดได้ เมื่อเทียบกันแล้ว ระหว่างการระบาดของไวรัสอีโบลาในแอฟริกาตะวันตกซึ่งกินเวลาสองปี ประเทศกินีมีผู้เสียชีวิตรวมประมาณ 2,500 คน
เนื่องจากสถานการณ์ที่เสื่อมลงในนอร์-กีวูและบริเวณแวดล้อม WHO จึงเพิ่มการประเมินความเสี่ยงในระดับชาติและภูมิภาคจาก "สูง" เป็น "สูงมาก" ในเดือนกันยายน 2561 ในเดือนตุลาคม คณะมนตรีความมั่นคงแห่งสหประชาชาติเน้นย้ำว่าควรยุติการขัดกันด้วยอาวุธทั้งหมดใน DRC เพื่อต่อสู้กับการระบาดของโรคฯ หลังการยืนยันผู้ป่วยในประเทศยูกันดา WHO มีการทบทวนครั้งที่สามในวันที่ 14 มิถุนายน 2562 และสรุปว่า แม้การระบาดดังกล่าวเป็นภาวะฉุกเฉินทางสุขภาพใน DRC และภูมิภาคนั้น แต่ยังไม่เข้าเกณฑ์หนึ่งในสามข้อสำหรับการพิจารณาเป็นภาวะฉุกเฉินด้านสาธารณสุขระหว่างประเทศ (PHEIC) อย่างไรก็ดี ผู้ป่วยที่ยืนยันเมื่อวันที่ 14 กรกฎาคม 2562 ในโกมาทำให้ WHO มีการประชุมคณะกรรมการฉุกเฉินอีกเป็นครั้งที่สี่ จนมีการประกาศ PHEIC อย่างเป็นทางการเมื่อวันที่ 17 กรกฎาคม 2562
หมายเหตุ.
<templatestyles src="Reflist/styles.css" />
เอจิ คาวาชิมะ

เอจิ คาวาชิมะ (; โรมาจิ: "Kawashima Eiji") เป็นนักฟุตบอลชาวญี่ปุ่น ปัจจุบันเล่นให้กับRC Strasbourg Alsaceและทีมชาติญี่ปุ่นในตำแหน่งผู้รักษาประตู
เอจิ คาวาชิมะเคยเป็นตัวแทนทีมชาติญี่ปุ่นในการแข่งขันฟุตบอลโลกถึง 4 ครั้ง ได้แก่ ปี 2010, 2014, 2018 และ 2022 และเคยเล่นให้กับสโมสรในญี่ปุ่น เบลเยียม สกอตแลนด์ และฝรั่งเศส
กากุ ชิบาซากิ

กากุ ชิบาซากิ (; โรมาจิ: "Shibasaki Gaku"; เกิด 28 พฤษภาคม พ.ศ. 2535) เป็นนักฟุตบอลชาวญี่ปุ่น ปัจจุบันลงเล่นในตำแหน่งกองกลาง ให้กับเลกาเนส สโมสรในเซกุนดาดิบิซิออน และทีมชาติญี่ปุ่น
มาดามบ้านนา

มาดามบ้านนา เป็นละครโทรทัศน์ไทยและมาจากโครงเรื่อง มาดามทุ่งอีแร้ง ออกอากาศเป็นละครโทรทัศน์ไทยในครั้งแรกเมื่อในปี พ.ศ. 2562 ออกอากาศทางสถานีโทรทัศน์ช่อง 7 เอชดี เป็นบทประพันธ์ของ วัตตรา และเป็นบทโทรทัศน์ของ ปณธี/เลปกร ผลิตโดยบริษัท นพพร โปรโมชั่น แอนด์ พิคเจอร์ จำกัด กำกับการแสดงโดย เอกชัย เกียรติคีรีรัตน์ นำแสดงโดย พงศกร โตสุวรรณ, ปภาวดี ชาญสมอน, นิชานันท์ ฝั้นแก้ว, ธาราเขต เพ็ชร์สุกใส เริ่มตอนแรกวันจันทร์ที่ 22 กรกฎาคม พ.ศ. 2562 ออกอากาศทุกเย็นวันจันทร์-ศุกร์ เวลา 18.50 น. (และรีรันทุกเวลาเที่ยงคืน) ต่อจากละครเรื่องเจ้าสาวแก้ขัด
วาตารุ เอ็นโด

วาตารุ เอ็นโด (; โรมาจิ: "Endō Wataru"; เกิด 9 กุมภาพันธ์ ค.ศ. 1993) เป็นนักฟุตบอลอาชีพชาวญี่ปุ่น ปัจจุบันเล่นในตำแหน่งกองกลางตัวรับให้กับลิเวอร์พูลและเป็นกัปตันทีมชาติญี่ปุ่น เอนโดเริ่มต้นอาชีพของเขาที่โชนัน เบลมาเร ก่อนที่จะย้ายไปอูราวะ เรดไดมอนส์ในปี 2016 ซึ่งเขาคว้าแชมป์ลีกและเอเอฟซีแชมเปียนส์ลีกปี 2017 โดยเอ็นโด ได้ถูกจัดให้อยู่ในลิสต์ท็อป 100 นักฟุตบอลที่ดีที่สุดตลอดกาล และถือว่าเป็นหนึ่งในกองกลางที่ดีที่สุดในโลก
สโมสรอาชีพ.
ลิเวอร์พูล.
ในวันที่ 26 ตุลาคม ค.ศ. 2023 ยูฟ่ายูโรปาลีก ฤดูกาล 2023–24 รอบแบ่งกลุ่ม กลุ่ม E เอ็นโดทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ ตูลูซ 5-1 ต่อมา ในวันที่ 3 ธันวาคม ค.ศ. 2023 เอ็นโดทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ ฟูลัม 4-3
 "ณ วันที่ 3 กุมภาพันธ์ ค.ศ. 2023"
เกียรติประวัติ.
Shonan Bellmare
Urawa Red Diamonds
ลิเวอร์พูล
ญี่ปุ่น อายุไม่เกิน 23 ปี
ญี่ปุ่น
รางวัลส่วนตัว
โคซูเกะ นากามูระ

โคซูเกะ นากามูระ (; โรมาจิ: "Nakamura Kosuke") เป็นนักฟุตบอลชาวญี่ปุ่น ปัจจุบันเล่นให้กับคาชิวะ เรย์โซลและทีมชาติญี่ปุ่นในตำแหน่งผู้รักษาประตู
อัลมัซเบก อาตัมบายิฟ

อัลมัซเบก ชาร์เชโนวิช อาตัมบายิฟ  เป็นนักการเมืองชาวคีร์กีซที่ทำหน้าที่เป็นประธานาธิบดีคีร์กีซสถานตั้งแต่วันที่ 1 ธันวาคม พ.ศ. 2554 ถึง 24 พฤศจิกายน พ.ศ. 2560 เขาเป็นนายกรัฐมนตรีคีร์กีซสถานตั้งแต่วันที่ 17 ธันวาคม พ.ศ. 2553 ถึง 1 ธันวาคม พ.ศ. 2554 และจาก 29 มีนาคม พ.ศ. 2550 ถึง 28 พฤศจิกายน พ.ศ. 2550 และเป็นประธานของพรรคสังคมประชาธิปไตยคีร์กีซสถานตั้งแต่วันที่ 30 กรกฎาคม พ.ศ. 2542 ถึง 23 กันยายน พ.ศ. 2554
จุงยะ อิโต

จุงยะ อิโต (; โรมาจิ: "Itō Jun'ya") เป็นนักฟุตบอลชาวญี่ปุ่น ปัจจุบันเล่นให้กับแร็งส์และทีมชาติญี่ปุ่น ในตำแหน่งกองกลาง
 "ณ วันที่ 10 พฤศจิกายน ค.ศ. 2024"
 "ณ วันที่ 15 ตุลาคม ค.ศ. 2024"
โทชิฮิโระ อาโอยามะ

โทชิฮิโระ อาโอยามะ (; โรมาจิ: "Aoyama Toshihiro") เป็นนักฟุตบอลชาวญี่ปุ่น ปัจจุบันเล่นให้กับซานเฟรซ ฮิโรชิมะและทีมชาติญี่ปุ่นในตำแหน่งกองกลาง
นีกอลาเอ ตีมอฟตี

นีกอลาเอ ตีมอฟตี  เป็นนักกฎหมายและนักการเมืองของมอลโดวาซึ่งดำรงตำแหน่งประธานาธิบดีมอลโดวาตั้งแต่ 23 มีนาคม พ.ศ. 2555 ถึง 23 ธันวาคม พ.ศ. 2559 เขาดำรงตำแหน่งหัวหน้าสภาผู้พิพากษาสูงสุดของมอลโดวาและได้รับเลือกตั้งเป็นประธานาธิบดีโดยรัฐสภาเมื่อวันที่ 16 มีนาคม พ.ศ. 2555
อาระเบียนไฟต์

อาระเบียนไฟต์  เป็นเกมตู้แนวบีตเอ็มอัปแบบเลื่อนฉากด้านข้างที่ได้รับการเปิดตัวโดยเซกาในปี ค.ศ. 1992 (แม้ว่าปีลิขสิทธิ์บนหน้าจอจะเป็นปี ค.ศ. 1991 เมื่อเกมได้กำเนิดและผลิตก่อนเปิดตัว) เช่นเดียวกับเกมอาร์เคดของเซกาหลายเกมที่ไม่เคยนำเข้าสู่ระบบคอนโซลบ้าน และดูเหมือนว่าจะได้รับการเปิดตัวในการแข่งขันโดยตรงกับเกมแนวอาหรับของไทโทอย่าง"อาระเบียนเมจิก" ซึ่งได้รับการเปิดตัวในปี ค.ศ. 1992
รูปแบบการเล่น.
รูปแบบการเล่นมีความคล้ายคลึงกับเกมแนวบีตเอ็มอัปทั้งหลายในยุคสมัยก่อน รวมถึงเกมแบบเลื่อนฉากด้านข้างอื่น ๆ ของเซกาอย่าง"โกลเดนแอกซ์" และ"สตรีตออฟเรจ" โดยใช้ปุ่มการกระทำสามปุ่ม ประกอบด้วยหนึ่งปุ่มต่อย, หนึ่งปุ่มเตะ และหนึ่งปุ่มสำหรับการโจมตีพิเศษ ในกรณีนี้ จะเป็นการใช้เวทมนตร์ ซึ่งคล้ายกับการโจมตีพิเศษของ"โกลเดนแอกซ์" ตัวละครยังสามารถทุ่มคู่ต่อสู้ และสามารถรวบรวมไอเท็มจากหีบ เช่นเดียวกับศัตรูบางราย ที่จะให้คะแนนพิเศษ, ฟื้นฟูพลังชีวิต และมอบการโจมตีพิเศษให้แก่ตัวละคร
เกมดังกล่าวใช้เทคนิคสไปรต์สเกลเพื่อให้ตัวละครเคลื่อนที่ไปด้านหลังสุดของหน้าจอ และให้ความรู้สึกของระยะใกล้ไกล เกมนี้ยังใช้ฉากหน้า ซึ่งบางสิ่งที่ไม่ค่อยทำในเวลานี้ เมื่อตัวละครทำการโจมตีพิเศษใกล้กับหน้าจอมาก จะมีเฉพาะลำตัวและศีรษะพอดี ในทำนองเดียวกัน ศัตรูก็สามารถกระโดดมาจากฉากหน้าเพื่อต่อสู้เช่นกัน (ตัวละครไม่สามารถโจมตีได้ขณะอยู่ในภาพเคลื่อนไหวเหล่านี้)
เรื่องย่อ.
ชีคซาซาบิสผู้ประพฤติชั่วได้ลักพาตัวเจ้าหญิงลูรานา และเขาใช้ประโยชน์จากวิธีไร้ยางอายทุกอย่างที่เขามี เพื่อบรรลุเป้าหมายสูงสุดในการยึดครองโลก สี่นักรบผู้กล้าหาญจึงได้มาเผชิญหน้ากับซาซาบิส ในขณะที่พวกเขาต่อสู้เพื่อช่วยชีวิตเจ้าหญิงลูรานา ทั้งสี่คนได้ใช้เวทมนตร์โดยสมัครใจ เพื่อสิ่งที่มีค่าที่สุดของพวกเขา โดยเดินทางไปยังปราสาทซาซาบิสเพื่อช่วยเจ้าหญิงและโลก
ตัวละคร.
ผู้เล่นสี่คนสามารถเล่นพร้อมกัน ด้วยหนึ่งในสี่ตัวละครที่เลือกได้ ได้แก่ ซินแบท (ไม่ใช่การสะกดคำผิดของ "ซินแบด"), รามายา, โกลดอร์ และทัตตา โดยซินแบทในเกมเป็นพระเอกหน้าตาดี, รามายาเป็นหญิงสาวทรงเสน่ห์, โกลดอร์เป็นตัวละครร่างกำยำที่ดูเหมือนว่าจะแก่กว่าซินแบทและรามายา ส่วนทัตตานั้นเป็นชายศีรษะโล้นที่มีรูปลักษณ์ในทางพระ
การตอบรับ.
ในประเทศญี่ปุ่น "เกมแมชชีน"ได้จัดอันดับ"อาระเบียนไฟต์"ในฉบับวันที่ 1 พฤษภาคม ค.ศ. 1992 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดอันดับเจ็ดของปี
ช่องเขาบรือนิช

ช่องเขาบรือนิช  ตั้งอยู่ในประเทศสวิตเซอร์แลนด์ที่ระดับความสูง 1,008 เมตรเหนือระดับน้ำทะเล เชื่อมเมืองไมริงเงิน (Meiringen) ของรัฐแบร์นเข้ากับเมืองลุนแกร์น (Lungern) ของรัฐออบวัลเดิน อยู่บนสันปันน้ำระหว่างต้นน้ำลำธารของแม่น้ำอาเรอ ซึ่งไหลผ่านทะเลสาบบริเอินทซ์ (Brienz) ทะเลสาบทูน (Thun) และแม่น้ำซาร์เนอร์อา (Sarner Aa) ซึ่งไหลลงสู่ทะเลสาบลูเซิร์น
สภาสูงสุดสำหรับการสร้างชาติใหม่

สภาสูงสุดสำหรับการสร้างชาติใหม่ เป็นการปกครองโดยกลุ่มทหารเล็กๆของเกาหลีใต้ ตั้งแต่เดือนพฤษภาคม ค.ศ. 1961 ถึง ธันวาคม ค.ศ. 1963
สภาสูงสุดได้โค่นล้มสาธารณรัฐเกาหลีที่สองในก่อการรัฐประหาร 16 พฤษภาคมในเดือนพฤษภาคม ค.ศ. 1961 และก่อตั้งรัฐบาลทหารเฉพาะกาลซึ่งประกอบไปด้วยเจ้าหน้าที่นายทหารส่วนใหญ่ที่มีความเกี่ยวข้องหรือสนับสนุนในการก่อรัฐประหาร สภาสูงสุดมีผู้นำคือประธาน เป็นผู้นำรัฐบาลโดยพฤตินัยด้วยอำนาจเผด็จการ ในขณะที่ประธานาธิบดียุน โบ-ซ็อนยังคงเป็นเพียงแค่หุ่นเชิด สภาสูงสุดได้จัดลำดับความสำคัญในการพัฒนาเศรษฐกิจของเกาหลีใต้และความมั่นคงทางการเมือง ระงับการประชุมสมัชชาแห่งชาติเป็นการชั่วคราวและให้เสรีภาพทางการเมืองเป็นส่วนใหญ่ และก่อตั้งองค์กรข่าวกรองกลางเกาหลี(Korean Central Intelligence Agency)เพื่อต่อสู้กับพวกที่นิยมต่อเกาหลีเหนือและความเคลื่อนไหวในต่อต้านรัฐบาลอื่นๆ พัก ช็อง-ฮีได้ทำหน้าที่เป็นประธานของสภาสูงสุด ตั้งแต่เดือนกรกฎาคม ค.ศ. 1961 จนกระทั่งชัยชนะของเขาในการเลือกตั้งประธานาธิบดีเกาหลีใต้ ค.ศ. 1963 และสภาสูงสุดได้ถูกยุบ เมื่อสาธารณรัฐเกาหลีที่สามได้ก่อตั้งขึ้นในเดือนธันวาคม ค.ศ. 1963
สงครามแปดอ๋อง

สงครามแปดอ๋อง หรือ กบฏแปดอ๋อง  เป็นชุดสงครามกลางเมืองในหมู่อ๋อง  ในราชวงศ์จิ้นของจีนระหว่าง ค.ศ. 291 ถึง 306 ประเด็นสำคัญของการช่วงชิงอำนาจในความขัดแย้งนี้ได้แก่ตำแหน่งผู้สำเร็จราชการแทนพระองค์ของจักรพรรดิจิ้นฮุ่ยซึ่งทรงพิการทางพัฒนาการ ชื่อความขัดแย้งดังกล่าวมาจากพระราชชีวประวัติของแปดอ๋องซึ่งรวบรวมไว้ในบทที่ 59 ของจิ้นชู (晉書)
"สงครามแปดอ๋อง" เป็นการเรียกชื่อผิดอยู่บ้าง เพราะสงครามนี้ไม่ใช่ความขัดแย้งต่อเนื่องกันครั้งเดียว แต่เป็นช่วงสันติภาพคั่นด้วยช่วงความขัดแย้งภายในที่สั้นแต่ดุเดือด ไม่มีครั้งใดที่อ๋องทั้งแปดอยู่ฝั่งเดียวกันของการสู้รบ ตรงข้ามกับกบฏเจ็ดรัฐ คำแปลตามอักษรจากภาษาจีนว่า "ความไม่สงบของแปดอ๋อง" อาจเหมาะสมมากกว่า 
แม้ความขัดแย้งขั้นต้นค่อนข้างเบาบางและจำกัดอยู่ในพระนครลั่วหยางและปริมณฑล ขอบเขตของสงครามขยายขึ้นเมื่ออ๋องพระองค์ใหม่เข้าร่วมการต่อสู้ด้วย บทสรุปของสงครามทำให้แผ่นดินใจกลางของจิ้นในภาคเหนือของจีนถูกทำลายล้าง นำไปสู่สมัยห้าเผ่าคนเถื่อน (五胡) ซึ่งยุติราชวงศ์จิ้นตะวันตก ก่อให้เกิดสงครามหลายศตวรรษระหว่างราชอาณาจักรของห้าเผ่าคนเถื่อนทางเหนือกับราชวงศ์จิ้นตะวันออก
แปดอ๋อง.
ในขณะที่มีบุคคลปรากฎในช่วงระยะดังกล่าว มากมาย บุคคลที่มีควาสำคัญมากที่สุดได้แก่ บรรดา อ๋องทั้งแปด :
บุคคลอื่นที่ปรากฎ จักรพรรดิจิ้นฮุ่ย, หยางจุน, หยางไทเฮา, ไทเฮา เจี่ยหนานเฟิง, อุยก๋วน.
อเล็กซานเดอร์ แมคมิลลาน เอิร์ลที่ 2 แห่งสต็อกตัน

อเล็กซานเดอร์ แมคมิลลาน เอิร์ลที่ 2 แห่งสต็อกตัน  เกิดเมื่อวันที่ 10 ตุลาคม 2486 เป็นบุตรชายของ มอริส แมคมิลลาน และ แคทรีน แมคมิลลาน ไวเคาน์เตสแมคมิลลานแห่งโอเวนเดน เป็นหลานชายของ ฮาโรลด์ แมคมิลลาน อดีตนายกรัฐมนตรีของสหราชอาณาจักร ด้านการศึกษา เขาเรียนจบจากวิทยาลัยอีตัน และ มหาวิทยาลัยปารีส ทั้งยังเป็นสมาชิกคนหนึ่งของรัฐสภายุโรป 
สมรส.
อเล็กซานเดอร์ แมคมิลลาน เอิร์ลที่ 2 แห่งสต็อกตัน สมรสครั้งแรกับ เฮเลน เบียกิตต์ แฮมิลตัน ในปี 2513 และหย่าเมื่อวันที่ 2534 มีบุตร 3 คนคือ
ต่อมาเขาสมรสกับ มิลันดา ควันลี ภรรยาตนที่ 3 ของ ปีเตอร์ เซลเลอร์ส เมื่อปี 2538 และหย่าเมื่อวันที่ 2554 ไม่มีบุตร แต่ถึงแม้จะหย่าแล้ว ก็ยังดำรงสถานะ เคาน์เตสแห่งสต็อกตัน จนกว่า อเล็กซานเดอร์ แมคมิลลาน เอิร์ลที่ 2 แห่งสต็อกตัน หรือ เธอ จะสมรสใหม่
ลาลิกา ฤดูกาล 2019–20

การแข่งขันฟุตบอลลาลิกา ฤดูกาล 2019–20  หรือในชื่อว่า ลาลิกา ซันตันเดร์  ตามชื่อผู้สนับสนุน เป็นฤดูกาลที่ 89 ของลาลิกานับตั้งแต่ได้รับการก่อตั้งขึ้นเมื่อ พ.ศ. 2473
บาร์เซโลนาจะแข่งขันในฐานะทีมแชมป์เก่าหลังจากคว้าแชมป์ได้สำเร็จเมื่อฤดูกาลก่อนโดยเป็น 2 ฤดูกาลติดต่อกันและเป็นสมัยที่ 26 ของพวกเขา, โอซาซูนา, กรานาดา และ มายอร์กา จะเข้าร่วมในฐานะสโมสรที่เพิ่งเลื่อนชั้นมาจากเซกุนดาดิบิซิออน แทนที่ของ ราโยบาเยกาโน, อูเอสกา และ ฌิโรนา ที่ตกชั้นลงไป
ในวันที่ 12 มีนาคม ค.ศ. 2020 ลีกและเซกุนดาดิบิซิออน ถูกระงันเป็นเวลา 2 สัปดาห์เป็นอย่างน้อยเนื่องจากการระบาดทั่วของไวรัสโคโรนา 2019 หลังจากนั้นลีกได้ถูกระงับอย่างไม่มีกำหนดในวันที่ 23 มีนาคม ฤดูกาลเริ่มต้นขึ้นในวันที่ 11 มิถุนายนโดยมีการแข่งขันทุกวันจนถึง 13 กรกฎาคมในขณะที่เกมทั้งหมดในนัดที่ 37 จะถูกลงเล่นในวันที่ 16 กรกฎาคมและนัดสุดท้ายหรือนัดที่ 38 จะลงเล่นในวันที่ 19 กรกฎาคม 
ในวันที่ 16 กรกฎาคม เรอัลมาดริด ชนะการแข่งขันเป็นสมัยที่ 34 หลังจากเอาชนะในเกมที่ 37 กับ บิยาร์เรอัล ด้วยคะแนน 2–1 ณ สนามอัลเฟรโด ดิ เอสเตฟาโน โดยพวกเขารับถ้วยแชมป์ทันทีหลังจบการแข่งขัน
ทีม.
การเลื่อนชั้นและตกชั้น.
ทั้งหมด 20 ทีมที่แข่งขันในลีกฤดูกาลนี้มาจาก 17 ทีมในฤดูกาล 2018–19 และอีก 3 ทีมที่เลื่อนชั้นมาจากเซกุนดาดิบิซิออน แบ่งเป็น 2 ทีมที่อันดับดีที่สุดในตารางคะแนน (โอซาซูนา, กรานาดา) และมายอร์กา เป็นหนึ่งทีมที่มาจากผู้ชนะในรอบเพลย์ออฟ
ทีมแรกที่ตกชั้นสู่เซกุนดาดิบิซิออนนั้นคือ ราโยบาเยกาโน ในวันที่ 5 พฤษภาคม ค.ศ. 2019 หลังจากเรอัลบายาโดลิดเอาชนะอัตเลติกเดบิลบาโอได้ 1−0 ทำให้ต้องตกไปเล่นในลีกรองอีกครั้ง ในวันเดียวกัน อูเอสกาต้องตกชั้นไปอีกเช่นเดียวกันหลังจากเปิดบ้านแพ้บาเลนเซีย 2–6 และทีมสุดท้ายทีมตกชั้นคือ ฌิโรนา หลังจากแพ้เดปอร์ติโบอาลาเบส 1−2 ในวันที่ 18 พฤษภาคม ค.ศ. 2019
ในวันที่ 20 พฤษภาคม ค.ศ. 2019 โอซาซูนาเป็นทีมแรกที่เลื่อนชั้นสู่ลาลิกาได้สำเร็จ หลังจากกรานาดาเอาชนะอัลบาเซเตไปได้ 1–0โดยทีมที่สองนั้นคือกรานาดา หลังจากเสมอกนกับมายอร์กา 1–1 ในวันที่ 4 มิถุนายน โดยเป็นการขึ้นสู่ลีกสูงสุดครั้งแรกของทั้ง 2 ทีมในรอบ 2 ปี โดยทีมที่สามที่เลื่อนชั้นสู่ลาลิกาได้สำเร็จคือ มายอร์กา หลังจากชนะการแข่งขันในรอบเพลย์ออฟ โดยการชนะอัลบาเซเตในรอบรองชนะเลิศ และชนะเดปอร์ติโบเดลาโกรุญญา ในนัดชิงชนะเลิศ มายอร์กาได้เล่นในลีกสูงสุดเป็นครั้งแรกในรอบ 6 ปี และสามารถเลื่อนชั้นได้ถึง 2 ลีกในเวลาติดต่อกันหลังจากที่ฤดูกาล 2017–18 พวกเขาลงเล่นอยู่ในเซกุนดาดิบิซิออน เบ หรือลีกลำดับสามของสเปน
1. <templatestyles src="การอ้างอิง/styles.css"/>^ 
2. <templatestyles src="การอ้างอิง/styles.css"/>^ 
3. <templatestyles src="การอ้างอิง/styles.css"/>^ 
สถิติตลอดฤดูกาล.
ผู้ทำประตูสูงสุด.
ลิโอเนล เมสซิ ผู้ทำประตูสูงสุด จากบาร์เซโลนา จะได้รับรางวัลปิชิชิ จากหนังสือพิมพ์มาร์กา
ผู้ทำแอสซิตส์สูงสุด.
มาร์กาเร็ต แฮมิลตัน (วิศวกรซอฟต์แวร์)

มาร์กาเร็ต แฮมิลตัน  เป็นนักวิทยาศาสตร์คอมพิวเตอร์ วิศวกรระบบ และเจ้าของธุรกิจชาวอเมริกัน เธอเป็นหัวหน้าแผนกวิศวกรรมซอฟต์แวร์ของ MIT ซึ่งได้พัฒนาซอฟต์แวร์การบินบนเที่ยวบินสําหรับโครงการอวกาศอะพอลโลของนาซ่า ในปี 1986 เธอก่อตั้งบริษัทแฮมิลตันเทคโนโลยีในเคมบริดจ์, แมสซาชูเซตส์ บริษัทพัฒนาเกี่ยวกับ Universal Systems Language (USL) โดยยึดถือแนวคิดของเธอว่า "การพัฒนาก่อนความจริง" สำหรับการออกแบบระบบและซอฟต์แวร์
แฮมิลตันได้ตีพิมพ์บทความเอกสารและรายงานกว่า 130 เรื่องเกี่ยวกับโครงการหกสิบโครงการและโครงการสำคัญหกโครงการ เธอเป็นคนหนึ่งที่มักให้เครดิตในการสร้างคำว่า "วิศวกรรมซอฟต์แวร์" 
เมื่อวันที่ 22 พฤศจิกายน 2016 แฮมิลตันได้รับรางวัลเหรียญอิสรภาพประธานาธิบดีจากประธานาธิบดีบารัค โอบามา สำหรับงานของเธอซึ่งนำไปสู่การพัฒนาซอฟต์แวร์การบินบนเครื่องบินสำหรับภารกิจดวงจันทร์อะพอลโลของนาซ่า
พรายพิฆาต

พรายพิฆาต เป็นบทประพันธ์ของพนมเทียนในนามปากกาของฉัตรชัย วิเศษสุวรรณภูมิได้ถูกนำมาสร้างเป็นภาพยนตร์ไทยและละครโทรทัศน์ไทยมาแล้ว 2 ครั้งด้วยกัน 
ครั้งที่ 1 เป็นภาพยนตร์ไทยฟิล์มแนวแอ็คชั่น สืบสวนและสอบสวน ออกอากาศเป็นภาพยนตร์ไทยฟิล์มฉายที่ ณ โรงภาพยนตร์ศาลาเฉลิมกรุง ผลิตโดยบริษัท กมลศิลปภาพพยนตร์ จำกัด บทประพันธ์ของ พนมเทียน ในนามปากกาของ ฉัตรชัย วิเศษสุวรรณภูมิ บทโทรทัศน์ของ กำกับการแสดงโดย น้อย กมลวาทิน นำแสดงโดย ลือชัย นฤนาท, อาภัสรา หงสกุล ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จฯ ทอดพระเนตรในรอบปฐมทัศน์เพื่อการกุศล เมื่อวันที่ 19 ตุลาคม พ.ศ. 2510 
ครั้งที่ 2 เป็นละครโทรทัศน์ไทยแนวแอ็คชั่น สืบสวนและสอบสวน ออกอากาศเป็นละครโทรทัศน์ไทยในครั้งแรกทางช่อง 7 เอชดี เมื่อปี พ.ศ. 2562 ผลิตโดยบริษัท ป๊าสั่งย่าสอน จำกัด บทประพันธ์ของ พนมเทียน ในนามปากกาของ ฉัตรชัย วิเศษสุวรรณภูมิ บทโทรทัศน์ จรูญพร ปรปักษ์ประลัย ผู้จัดละครโดย นิรัตติศัย กัลย์จาฤก กำกับการแสดงโดย รฤกฤกษ์ กัลย์จาฤก นำแสดงโดย กิตตน์ก้อง ขำกฤษ, อัญรินทร์ ธีราธนันพัฒน์, ชนะพล สัตยา, พัชร์สิตา อธิอนันตศักดิ์, นวพล ภูวดล, ณัฐวัฒน์ เปล่งศิริวัธน์, ริญญารัตน์ วัชรโรจน์สิริ, สิรินทร์ ก่อเกียรติ, ปิติพน พรตรีสัตย์, สยามรัฐ บัวเจริญ, พงษธัช รัตนเศรณี, เจจินตัย แวนดิว เริ่มออกอากาศเสนอเป็นตอนแรกวันเสาร์ที่ 27 กรกฎาคม พ.ศ. 2562 ออกอากาศทุกคืนวันศุกร์ เสาร์ อาทิตย์ เวลา 20.30 น. ต่อจากละครผู้บ่าวอินดี้ ยาหยีอินเตอร์
โยเฮ โทโยดะ

<ns>0</ns>
 <revision>
 <parentid>8407304</parentid>
 <timestamp>2019-07-19T16:08:08Z</timestamp>
 <contributor>
 <username>Wedjet</username>
 </contributor>
 <minor />
 <comment>แจ้งคุณเป็นใครด้วย</comment>
 <origin>8407961</origin>
 <model>wikitext</model>
 <format>text/x-wiki</format>
โยเฮ โทโยดะ (; โรมาจิ: "Toyoda Yohei") เป็นนักฟุตบอลชาวญี่ปุ่น ปัจจุบันเล่นให้กับซางัน โทซุในตำแหน่งกองหน้า
มิชชาเอล เอ็นเดอ

มิชชาเอล อันเดรอัส เฮ็ลมูท เอ็นเดอ (12 พฤศจิกายน ค.ศ. 1929 – 28 สิงหาคม ค.ศ. 1995) เป็นนักเขียนชาวเยอรมัน ประเภทจินตนิมิตและบันเทิงคดีเด็ก มีชื่อเสียงจากมหากาพย์เรื่อง "The Neverending Story" และเรื่องอื่นที่มีชื่อเสียงอย่างเช่น "Momo" และ "Jim Button and Luke the Engine Driver" ผลงานของเขาได้รับการแปลเป็นภาษาต่าง ๆ มากกว่า 40 ภาษา และขายได้มากกว่า 35 ล้านเล่ม ยังได้รับการดัดแปลงมาทำเป็นภาพยนตร์ ละครเวที อุปรากร และหนังสือเสียงมากมาย เอ็นเดอเป็นหนึ่งในนักเขียนชาวเยอรมันที่มีชื่อเสียงที่สุดในคริสต์ศตวรรษที่ 20 โดยมากแล้วจะเป็นบันเทิงคดีเด็ก แต่เขาก็ไม่ได้เขียนหนังสือเด็กเสมอไป เขายังเขียนหนังสือสำหรับผู้ใหญ่ด้วย งานเขียนของเอ็นเดอมีส่วนผสมความเหนือจริงระหว่างความเป็นจริงกับจินตนิมิต
เรียวซูเกะ ยามานากะ

เรียวซูเกะ ยามานากะ (; โรมาจิ: "Yamanaka Ryosuke") เป็นนักฟุตบอลชาวญี่ปุ่น ปัจจุบันเล่นให้กับเซเรซโซ โอซากะและทีมชาติญี่ปุ่นในตำแหน่งกองหลัง
ไดซึเกะ ซูซูกิ

ไดซึเกะ ซูซูกิ (; โรมาจิ: "Suzuki Daisuke") เป็นนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น เล่นตำแหน่งกองกลางตัวกลาง และเป็นตัวแทนประเทศแข่งขันในโอลิมปิกฤดูร้อน 2012
ซาคีอากีง เอลเปกตอร์ช

ซาคีอากีง เอลเปกตอร์ช  เป็นนักการเมืองชาวมองโกเลียที่ทำหน้าที่เป็นประธานาธิบดีมองโกเลียระหว่าง พ.ศ. 2552–2560 เขาเคยทำหน้าที่เป็นนายกรัฐมนตรีใน พ.ศ. 2541 และอีกครั้งระหว่าง พ.ศ. 2547–2549
ฮิโรชิ คิโยตาเกะ

ฮิโรชิ คิโยตาเกะ (; โรมาจิ: "Kiyotake Hiroshi") เป็นนักฟุตบอลชาวญี่ปุ่น ตำแหน่งกองกลางตัวรุกให้กับสโมสรโออิตะทรินิตาของญี่ปุ่นและฟุตบอลทีมชาติญี่ปุ่น เขาเป็นตัวแทนทีมชาติญี่ปุ่นในการแข่งขันโอลิมปิกฤดูร้อน 2012
ยูยะ คูโบะ

ยูยะ คูโบะ (; โรมาจิ: "Kubo Yuya") เป็นนักฟุตบอลชาวญี่ปุ่น เล่นตำแหน่งกองหน้าตัวเป้าให้กับ FC Cincinnati ในเมเจอร์ลีกซอกเกอร์ และฟุตบอลทีมชาติญี่ปุ่น
ยาซูยูกิ คนโนะ

ยาซูยูกิ คนโนะ (; โรมาจิ: "Konno Yasuyuki") เป็นนักฟุตบอลชาวญี่ปุ่น เล่นให้กับกัมบะ โอซากะในเจลีก ดิวิชัน 1 เล่นทั้งกองกลางตัวรับและเซ็นเตอร์แบ็ก ก่อนหน้านี้เล่นให้ฮกไกโด คอนซาโดเล ซัปโปโระ สโมสรฟุตบอลโตเกียว และฟุตบอลทีมชาติญี่ปุ่น
โยซูเกะ อิเดงูจิ

โยซูเกะ อิเดงูจิ (; โรมาจิ: "Ideguchi Yosuke") เป็นนักฟุตบอลชาวญี่ปุ่น เล่นตำแหน่งกองกองตัวกลางให้กับเซลติกในสกอตแลนด์ และฟุตบอลทีมชาติญี่ปุ่น ก่อนหน้านี้ยังได้ลงแข่งทีมชาติญี่ปุ่นในรุ่นอายุไม่เกิน 19 ปี และอายุไม่เกิน 23 ปี
ชินโซะ โคโรกิ

ชินโซะ โคโรกิ (; โรมาจิ: "Koroki Shinzo") เป็นอดีตนักฟุตบอลชาวญี่ปุ่น โดยเล่นกองหน้าตัวรุก เขาเคยเล่นให้กับสโมสรคาชิมะ แอนต์เลอส์, 
อูราวะ เรดไดมอนส์ และฮกไกโด คอนซาโดเล ซัปโปโระ
เกียรติประวัติ.
คาชิมะ แอนต์เลอส์
 อูราวะ เรดไดมอนส์
รายชื่อปลัดกระทรวงวัฒนธรรมของไทย

ปลัดกระทรวงวัฒนธรรม เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงวัฒนธรรม
ปลัดกระทรวงคนหนึ่งมีอำนาจหน้าที่ ดังนี้
มานาบุ ไซโต

มานาบุ ไซโต (; โรมาจิ: "Saito Manabu") เป็นนักฟุตบอลชาวญี่ปุ่น เล่นในตำแหน่งกองกลางให้กับสโมสรคาวาซากิ ฟรอนตาเลในเจลีก ดิวิชัน 1 โดยก่อนหน้านี้อยู่กับสโมสรโยโกฮามะ เอ็ฟ มารินอสนานหลายปี
ฮิโรกิ ฟูจิฮารุ

ฮิโรกิ ฟูจิฮารุ (; โรมาจิ: "Fujiharu Hiroki") เป็นนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น ปัจจุบันเล่นในตำแหน่งฟูลแบ็กซ้ายให้กับกัมบะ โอซากะในเจลีก ดิวิชัน 1
ทากาฮิโระ โองิฮาระ

ทากาฮิโระ โองิฮาระ (; โรมาจิ: "Ogihara Takahiro") เป็นนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น เป็นกองกลางตัวรับ ปัจจุบันเล่นให้กับวิสเซล โคเบะในเจลีก ดิวิชัน 1
ฮวน ออร์ลันโด เอร์นันเดซ

ฮวน ออร์ลันโด เอร์นันเดซ (เกิด 28 ตุลาคม พ.ศ. 2511) เป็นอดีตประธานาธิบดีฮอนดูรัส เข้ารับตำแหน่งเมื่อวันที่ 27 มกราคม พ.ศ. 2557 หลังจากชนะการเลือกตั้งทั่วไปในประเทศฮอนดูรัส พ.ศ. 2556 เขาเริ่มวาระที่สองของการดำรงตำแหน่งประธานาธิบดีในวันที่ 27 มกราคม พ.ศ. 2561
เปาลู เบ็งตู

เปาลู ฌอร์ฌึ โกมึช เบ็งตู (เกิดวันที่ 20 มิถุนายน ค.ศ. 1969) เป็นอดีตนักฟุตบอลอาชีพชาวโปรตุเกส 
เบ็งตูเป็นผู้เล่นตำแหน่งกองกลางตัวรุกที่มีคุณสมบัติหลักในด้านการเข้าสกัดบอลและความขยันในสนาม เขาเคยเล่นให้กับสโมสรใหญ่ 2 จาก 3 สโมสรในโปรตุเกส โดยลงเล่นในดิวิชันแรกมากกว่า 200 นัด และทำประตูได้ 16 ประตู ตลอด 11 ฤดูกาล และยังใช้เวลา 4 ปีในดิวิชันแรกของสเปน เขาเป็นตัวแทนทีมชาติโปรตุเกสในการแข่งขันฟุตบอลโลก 1 ครั้งและฟุตบอลชิงแชมป์แห่งชาติยุโรป 1 ครั้ง
เบ็งตูก้าวเข้าสู่อาชีพผู้ฝึกสอนใน ค.ศ. 2005 โดยเป็นผู้จัดการทีมสปอร์ติงลิสบอนเป็นเวลา 4 ปี 4 เดือน และประสบความสำเร็จในระดับหนึ่ง นอกจากนี้ยังได้คุมทีมชาติโปรตุเกสในการแข่งขันใหญ่ 2 รายการ
ห้าชนเผ่า

ห้าชนเผ่า หรือ อู่หู  เป็นประวัติศาสตร์จีนช่วงที่ถูกเรียกชื่อจากชาวฮั่นสำหรับห้าชาติพันธุ์ที่ไม่ใช่ฮั่น ซึ่งได้อพยพมาจากทางเหนือของแผ่นดินจีนในยุคราชวงศ์ฮั่นตะวันออก หลังจากนั้นได้ล้มล้างราชวงศ์จิ้นตะวันตกและสถาปนาอาณาจักรขึ้นในช่วงศตวรรษที่ 4–5 ชาติพันธุ์ที่ได้ถูกจัดกลุ่มเป็นห้าชนเผ่าคือ ชาติพันธุ์ซฺยงหนู (匈奴), ชาติพันธุ์เจี๋ย (羯), ชาติพันธุ์เซียนเปย์ (鲜卑), ชาติพันธุ์ตี (氐) และชาติพันธุ์เชียง (羌) ในกลุ่มชาติพันธุ์ทั้งห้ากลุ่ม ชาติพันธุ์ซยฺงหนูและเผ่าเซียนเปย์เป็นชนร่อนเร่จากทุ่งหญ้าสเตปป์ทางตอนเหนือ เอกลักษณ์ชาติพันธุ์ซยฺงหนูนั้นไม่มีความแน่นอน แต่เซียนเปย์นั้นจะมีความคล้ายคลึงกับชาติพันธุ์มองโกล ส่วนชาติพันธุ์เจี๋ยนั้นล้วนเลี้ยงสัตว์ในทุ่งหญ้าและอาจนับเป็นส่วนย่อยของชาติพันธุ์ซยฺงหนู ที่น่าจะเป็นชาวเยนีเซย์ (Yeniseian) หรืออิหร่าน ชาติพันธุ์ตีและเซียงนั้นมาจากที่ราบสูงทางตะวันตกของจีน ชาติพันธุ์เซียงเป็นพวกคนเลี้ยงสัตว์เป็นส่วนใหญ่และพูดภาษาในตระกูลจีน-ทิเบต (ทิเบต-พม่า) ในขณะที่เผ่าตีล้วนทำการเกษตรและอาจพูดภาษาในตระกูลจีน-ทิเบต หรือภาษาเตอร์กิก
ประวัติ.
คำว่า "ห้าชนเผ่า" ถูกใช้ครั้งแรกในพงศาวดารฤดูใบไม้ผลิและฤดูใบไม้ร่วงของสิบหกอาณาจักร (ค.ศ. 501–522) ซึ่งบันทึกประวัติศาสตร์ของราชวงศ์จิ้นตะวันตกตอนปลายและยุคสิบหกอาณาจักรที่เกิดการกบฏและการทำสงครามโดยในหมู่ผู้ที่ไม่ใช่ชาวฮั่น ชนกลุ่มน้อยชาวจีนได้ทำลายล้างจีนตอนเหนือ คำว่า "อู๋" ในข้อความก่อนหน้านี้ใช้เพื่ออธิบายชาวซงหนู แต่กลายเป็นคำเรียกรวมสำหรับชนกลุ่มน้อยที่ตั้งรกรากอยู่ทางตอนเหนือของจีนและจับอาวุธระหว่างการจลาจลของชนเผ่าทั้งห้า คำนี้รวมถึงซงหนู เสียนเป่ย ตี้ เกี๋ยง และเจี๋ย
นักประวัติศาสตร์ยุคหลังระบุว่ามีชนเผ่าเร่ร่อนมากกว่าห้าเผ่าเข้าร่วมด้วย และคำว่า ห้าชนเผ่า ได้กลายเป็นคำเรียกรวมกันสำหรับชาวเร่ร่อนทุกคนที่อาศัยอยู่ทางตอนเหนือของอาณาจักรก่อนหน้านี้ของจีน
แอฟริกาคัพออฟเนชันส์ 2019 นัดชิงชนะเลิศ

การแข่งขัน แอฟริกาคัพออฟเนชันส์ 2019 นัดชิงชนะเลิศ เป็นการแข่งขันฟุตบอลที่จะตัดสินหาผู้ชนะของ แอฟริกาคัพออฟเนชันส์ 2019. นัดนี้จะจัดขึ้นที่ สนามกีฬานานาชาติไคโร ใน ไคโร, ประเทศอียิปต์, เมื่อวันที่ 19 กรกฎาคม พ.ศ. 2562 และเป็นการพบกันระหว่าง เซเนกัล และ แอลจีเรีย.
แอลจีเรียชนะในนัดชิงชนะเลิศ 1–0 ส่งผลให้พวกเขาคว้าแชมป์ แอฟริกาคัพออฟเนชันส์ ได้เป็นสมัยที่สอง.
การแข่งขัน.
รายละเอียด.
<section begin=Final /><section end=Final />
<section begin=Lineups />
</includeonly><section end=Lineups />
กฏ-กติกา
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2019

#เปลี่ยนทาง 
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2019  เป็นครั้งที่ 3 ของการแข่งขัน ซึ่งจัดขึ้นที่ ประเทศเวียดนาม ระหว่างวันที่ 13 – 21 กรกฎาคม ค.ศ. 2019 เพื่อคัดเลือกตัวแทนทวีปเอเชีย 2 ทีม เข้าร่วมแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2019
โช ซึง-ย็อน

โช ซึง-ย็อน (เกาหลี: ; ฮันจา: ; เกิด 5 สิงหาคม พ.ศ. 2539) หรือรู้จักกันในชื่อ ลุยซี  และ วุดซ์  เป็นนักร้อง-นักแต่งเพลง แร็ปเปอร์ โปรดิวเซอร์เพลงชาวเกาหลีใต้ โชเปิดตัวในฐานะสมาชิกของบอยแบนด์เกาหลีใต้-จีนชื่อ ยูนิก เมื่อปี ค.ศ. 2014
โช ซึง-ย็อน เข้าร่วมแข่งขันในรายการ "พรอดิวซ์เอ็กซ์ 101" จบอันดับที่ 5 และเปิดตัวเป็นสมาชิกของวงเอ็กซ์วันภายใต้สังกัดสวิงเอนเตอร์เทนเมนต์ เมื่อเดือนสิงหาคม ค.ศ. 2019 จนยุบเลิกเมื่อวันที่ 6 มกราคม ค.ศ. 2020
ชีวิตช่วงต้น.
โช ซึง-ย็อน เกิดเมื่อวันที่ 5 สิงหาคม ค.ศ. 1996 ที่จังหวัดคย็องกี ประเทศเกาหลีใต้ เขาเข้าเรียนโรงเรียนฟุตบอลในประเทศบราซิลหลังจบประถมศึกษา 2 ปี
อีกทั้งยังเข้าเรียนโรงเรียนนานาชาติที่ประเทศฟิลิปปินส์เป็นเวลาหนึ่งปี
เขาย้ายกลับมาเกาหลีใต้ด้วยความฝันที่จะเป็นนักร้อง
เขาจบการศึกษาจากโรงเรียนพหุศิลป์ฮันลิม ภาควิชาการเต้น
เดิมที ซึงยอนเป็นศิลปินฝึกหัดของวายจีเอนเตอร์เทนเมนต์ฝึกเป็นเวลาหนึ่งปีครึ่ง เขาได้รับการวางตัวให้เป็นสมาชิกของยูนิกโดยที่ยังคงฝึกภายใต้สังกัดวายจีเอ็นเตอร์เทนต์ สมาชิกของยูนิกได้รับการฝึกโดยเยฺว่หฺวา และวายจี ก่อนที่จะเปิดตัวอย่างเป็นทางการ
ปฏิวัติ คำไหม

ปฏิวัติ คำไหม (24 ธันวาคม พ.ศ. 2537 —) เป็นนักฟุตบอลชาวไทย ปัจจุบันเล่นในตำแหน่งผู้รักษาประตูให้กับแบงค็อก ยูไนเต็ดในไทยลีก และทีมชาติไทย
สโมสร.
อัสสัมชัญ ยูไนเต็ด.
ปฏิวัติได้เข้าศึกษาที่โรงเรียนอัสสัมชัญธนบุรี จึงมีสิทธิ์ได้โควตาในการเล่นฟุตบอลให้กับอัสสัมชัญ ยูไนเต็ด ชุดเยาวชน
เอสซีจี เมืองทอง ยูไนเต็ด.
เมื่อครั้งที่ปฏิวัติยังศึกษาในระดับชั้นมัธยมศึกษาปีที่ 6 เขาได้เซ็นสัญญาอาชีพกับเอสซีจี เมืองทอง ยูไนเต็ด สโมสรพันธมิตรของอัสสัมชัญ อย่างไรก็ตาม เขาแทบไม่ได้รับโอกาสลงสนาม และถูกปล่อยยืมตัวให้กับพัทยา ยูไนเต็ด อยู่ 2 ปี
พัทยา ยูไนเต็ด และสมุทรปราการ ซิตี้.
ในฤดูกาล 2560 ปฏิวัติได้ย้ายจากเมืองทองไปยังพัทยา หลังจากที่เคยเล่นให้กับพัทยาด้วยสัญญายืมตัว เขาได้รับการคัดเลือกจากสุรพงษ์ คงเทพ ให้เป็นผู้รักษาประตูมือหนึ่งของสโมสร
หลังจบฤดูกาล 2561 พัทยา ยูไนเต็ด ได้ย้ายที่ตั้งสนามและเปลี่ยนชื่อสโมสรเป็นสมุทรปราการ ซิตี้ ซึ่งปฏิวัติ คำไหม ยังคงเล่นให้กับสโมสรต่อไป
ในวันที่ 7 กรกฎาคม พ.ศ. 2562 ไทยลีกนัดที่สมุทรปราการเปิดบ้านเอาชนะชลบุรีไปได้ 1–0 ปฏิวัติได้รับบาดเจ็บที่กระดูกหน้าแข้งขวา ทำให้เขาไม่สามารถลงเล่นให้กับสโมสรในนัดที่เหลือของฤดูกาล อย่างไรก็ตาม จากผลงานที่ยอดเยี่ยมในเดือนก่อนหน้านั้น ทำให้เขาได้รับรางวัลผู้เล่นยอดเยี่ยมของไทยลีก ประจำเดือนมิถุนายน 2562
นพพล พลคำ

นพพล พลคำ ชื่อเล่น บี้ (2 มิถุนายน พ.ศ. 2538 —) เป็นนักฟุตบอลชาวไทย เล่นตำแหน่งกองกลางตัวรับ ปัจจุบันเล่นให้กับขอนแก่น ยูไนเต็ดในไทยลีก
ทีมชาติ.
ในเดือนสิงหาคม พ.ศ. 2560 นพพลได้รับเหรียญทองในนามทีมชาติไทยรุ่นอายุไม่เกิน 23 ปี ในการแข่งขันฟุตบอลซีเกมส์ 2017 ต่อมาในเดือนมกราคม พ.ศ. 2561 เขามีชื่อติดทีมชาติรุ่นอายุไม่เกิน 23 ปี ในการแข่งขันฟุตบอลเอเชียเยาวชนที่ประเทศจีน
สวนพฤกษศาสตร์สิงคโปร์

สวนพฤกษศาสตร์สิงคโปร์  เป็นสวนพฤกษศาสตร์เขตร้อนที่มีอายุยาวนาน 163 ปี ตั้งอยู่บริเวณชายขอบของย่านสรรพสินค้าถนนออร์ชาร์ด (Orchard Road) ในประเทศสิงคโปร์ โดยเป็น 1 ใน 3 สวนพฤกษศาสตร์ และเป็นสวนพฤกษศาสตร์เขตร้อนเพียงแห่งเดียวที่ได้รับเกียรติให้เป็นแหล่งมรดกโลกขององค์การยูเนสโก สวนพฤกษศาสตร์แห่งนี้ถูกจัดอันดับให้เป็นสถานที่ท่องเที่ยวด้านสวนพฤกษศาสตร์ชั้นนำของทวีปเอเชียตั้งแต่ปี พ.ศ. 2556 โดยรางวัล TripAdvisor Travellers' Choice Awards ทั้งยังได้รับการประกาศให้เป็นสวนพฤกษศาสตร์แห่งปีในรางวัล International Garden Tourism Awards ในปี พ.ศ. 2555 และยังได้รับเรทติ้งในระดับสามดาวจากมิชลินอีกด้วยในปี พ.ศ. 2551 
สวนแห่งนี้เป็นมรดกโลกแห่งแรกของสิงคโปร์ และเป็นสวนพฤกษศาสตร์แห่งแรกในทวีปเอเชียและเป็นแห่งที่ 3 ของโลกที่ได้รับการขึ้นทะเบียนเป็นมรดกโลก ต่อจากสวนพฤกษศาสตร์แพดัว (Orto Botanico di Padova) ในประเทศอิตาลี และ Royal Botanic Gardens ในเขตคีว (Kew) ของประเทศอังกฤษ โดยสวนพฤกษศาสตร์สิงคโปร์ เป็นสวนสไตล์อังกฤษเพียงแห่งเดียวในโซนภูมิประเทศเขตร้อนและตั้งอยู่กลางใจเมืองของประเทศสิงคโปร์
สวนพฤกษศาสตร์สิงคโปร์ มีพื้นที่มากกว่า 260 ไร่ สร้างขึ้นมาตั้งแต่ปี พ.ศ. 2402 จึงแสดงให้เห็นถึงวิวัฒนาการของสวนพฤกษศาสตร์เขตร้อนของอาณานิคมอังกฤษ ที่ได้กลายเป็นสถาบันการศึกษาทางวิทยาศาสตร์อันทันสมัยระดับโลกซึ่งใช้สำหรับทั้งการอนุรักษ์และการศึกษา มีบทบาทสำคัญในฐานะที่เป็นสถาบันการศึกษาชั้นนำทางด้านพฤกษศาสตร์เขตร้อน
ในช่วงปีแรกที่สวนพฤกษศาสตร์สิงคโปร์มีบทบาทสำคัญในการสนับสนุนให้เกิดการพัฒนาการเกษตรในประเทศสิงคโปร์และภูมิภาค การทดลองและการกระจายพืชที่มีประโยชน์ และหนึ่งในความสำเร็จที่เก่าแก่ที่สุดและมีความสำคัญมากที่สุดคือ การแนะนำการทดลองและการส่งเสริมการขายยางพารา จนกลายเป็นพืชหลักที่นำความเจริญรุ่งเรืองที่ดีในภูมิภาคเอเชียตะวันออกเฉียงใต้มาตั้งแต่ปี พ.ศ. 2418
นอกจากนี้ สวนพฤกษศาสตร์สิงคโปร์ ยังประกอบไปด้วยสวนกล้วยไม้แห่งชาติสิงคโปร์ ที่มีกล้วยไม้มากกว่า 2,000 ชนิดจัดแสดงอยู่ และมีการจำลองป่าฝนเมืองร้อนอีกด้วย
มรดกโลก.
การประชุมคณะกรรมการมรดกโลกสมัยสามัญครั้งที่ 39 ค.ศ. 2015 สวนพฤกษศาสตร์สิงคโปร์ได้รับการขึ้นทะเบียนเป็นมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้
ค่ายมรณะซอบีบูร์

ค่ายมรณะซอบีบูร์  เป็นค่ายมรณะของนาซีเยอรมันที่ถูกก่อตั้งขึ้นและปฏิบัติการโดยหน่วยเอ็สเอ็สในช่วงสงครามโลกครั้งที่สองใกล้กับสถานีรถไฟซอบีบูร์ใกล้กับเมืองววอดาวา  ภายในดินแดนกึ่งอาณานิคมของเขตปกครองสามัญในเขตการยึดครองโปแลนด์
ค่ายแห่งนี้เป็นส่วนหนึ่งของปฏิบัติการไรน์ฮาร์ทที่ถูกปกปิดเป็นความลับ ซึ่งเป็นช่วงความร้ายกาจของฮอโลคอสต์ในโปแลนด์ ชาวยิวจากโปแลนด์ ฝรั่งเศส เยอรมนี เนเธอร์แลนด์ เชโกสโลวาเกีย และสหภาพโซเวียต (รวมถึงเชลยศึกชาวยิว-โซเวียต) ได้ถูกโยกย้ายจากทางรถไฟ คนส่วนใหญ่สำลักควันในห้องรมแก๊สที่ถูกพ่นจากท่อไอเสียของเครื่องยนต์เบนซินขนาดใหญ่ 
มีผู้คนจำนวนอย่างน้อย 200,000 คนถูกสังหารในซอบีบูร์ ที่การพิจารณาคดีซอบีบูร์ ซึ่งเป็นการพิจารณาคดีกับอดีตบุคลากรหน่วยเอ็สเอ็สของค่ายและจัดขึ้นในฮาเกินหลังจากเข้าสู่ยุคสงครามเย็นได้ประมาณสองทศวรรษ ศาสตราจารย์ว็อล์ฟกัง เช็ฟเฟลอร์ ได้ประมาณจำนวนชาวยิวที่ถูกสังหารว่ามีอย่างน้อย 250,000 คน ในขณะที่ "กาสไมส์เทอร์" (หัวหน้าแก๊ส) เอริช เบาเออร์ ได้ประมาณว่ามี 350,000 คน จำนวนตัวเลขนี้จะทำให้ซอบีบูร์กลายเป็นค่ายมรณะที่ร้ายแรงที่สุดในลำดับที่สี่ รองลงมาจากแบวแชตส์ แตรบลิงกา และเอาช์วิทซ์ 
นักโทษประมาณ 600 คนพยายามหนีออกจากค่ายระหว่างการก่อจลาจลในวันที่ 14 ตุลาคม ค.ศ. 1943 ประมาณครึ่งหนึ่งสามารถข้ามรั้วกั้นออกไปได้สำเร็จ ในจำนวนนี้มีราว 50 คนที่รอดพ้นจากการถูกจับกลับไปอีก รวมทั้งแซ็ลมา ไวน์แบร์ค และไคม์ เอ็งเงิล สามีของเธอในอนาคต พวกเขาแต่งงานกันในเวลาต่อมาและมีชีวิตอยู่เป็นพยานต่อการก่ออาชญากรรมของนาซี ไม่นานหลังจากการก่อจลาจล เยอรมนีก็ปิดค่าย เกลี่ยพื้นดินให้เรียบ และปลูกต้นสนหลายต้นเพื่อปกปิดพื้นที่ตั้งของค่ายแห่งนี้ ทุกวันนี้สถานที่แห่งนั้นกลายเป็นที่ตั้งของพิพิธภัณฑ์ซอบีบูร์ซึ่งจัดแสดงพีระมิดที่เก็บขี้เถ้าและกระดูกที่ถูกบดขยี้ของเหยื่อซึ่งถูกเก็บรวบรวมจากเตาเผาศพ
ในเดือนกันยายน ค.ศ. 2014 ทีมนักโบราณคดีได้ขุดพบซากที่เหลือจากห้องรมแก๊สที่ถูกฝังอยู่ใต้ถนนยางมะตอย นอกจากนี้ในปีเดียวกันยังพบจี้ที่จารึกวลี "ดินแดนอิสราเอล" เป็นภาษาฮีบรู อังกฤษ และอาหรับ มีอายุย้อนไปได้ถึง ค.ศ. 1927; ต่างหู; แหวนแต่งงานที่มีคำจารึกภาษาฮีบรู และขวดน้ำหอมซึ่งเป็นของเหยื่อชาวยิว
พญาเกียรติ์แห่งเมาะตะมะ

พญาเกียรติ์ (, ค.ศ. 1395 – 1442/43) อุปราชแห่งเมาะตะมะจาก ค.ศ. 1422 ถึง 1442/43 พระราชโอรสของ พระเจ้าราชาธิราช พญาเกียรติ์เป็นเจ้าเมืองทะละ จาก ค.ศ. 1414 ถึง 1422 ได้รับพระอิสริยยศเป็น พญาทะละ
พระชนม์ชีพช่วงต้น.
พญาเกียรติ์เป็นพระราชโอรสในพระเจ้าราชาธิราชแห่งหงสาวดี พระนามของพระราชมารดาสูญหายไปกับประวัติศาสตร์ พระองค์น่าจะเสด็จพระราชสมภพกลางคริสต์ทศวรรษ 1390 เจ้าชายทรงเติบโตในพระราชวังที่พะโคร่วมกับพระเชษฐาร่วมพระราชบิดา 2 พระองค์ คือ พญาธรรมราชาและพญาราม กับพระอนุชา (ร่วมพระราชบิดา-?) คือ Binnya Set โดยยังมีพระเชษฐภคินี/ขนิษฐา (ร่วมพระราชบิดา) 3 พระองค์ คือ Mi Kyaw, ตะละมีซอ และเชงสอบู
พญาเกียรติ์ในวัยพระเยาว์ตรงกับช่วงเวลาที่พะโคก้าวขึ้นเป็นมหาอำนาจในภูมิภาคเมื่อช่วงคริสต์ทศวรรษ 1390 ในที่สุดอาณาจักรก็สงบสุขหลังจากที่พระเจ้าราชาธิราชปราบกบฏภายในได้หลายครั้ง และการรุกรานสามรอบโดยอาณาจักรอังวะทางเหนือที่พูดภาษาพม่าในช่วง ค.ศ. 1385 ถึง 1391 พระเจ้าราชาธิราชก่อสงครามกับอังวะใหม่ทั้งใน ค.ศ. 1401 และใน ค.ศ. 1408 แต่พญาเกียรติ์และเหล่าพระเชษฐาไม่ได้เข้าร่วมสงครามจนกระทั่งการทัพฤดูแล้ง ค.ศ. 1412–1413 ในเดือนเมษายน/พฤษภาคม ค.ศ. 1413 พระราชบิดาของให้พญาเกียรติ์และพระเชษฐาสองพระองค์ไปป้องกันทะละ (ปัจจุบันอยู่ใน อำเภอตูนเต้ และ อำเภอดะละ ของภาคย่างกุ้ง)
หมายเหตุ.
<templatestyles src="Reflist/styles.css" />
สมิงพระราม

สมิงพระราม  ผู้บัญชาการช่วงต้น คริสต์ศตวรรษที่ 15 ต่อสู้ให้กับทั้งสองฝ่ายใน สงครามสี่สิบปี ระหว่าง อาณาจักรหงสาวดี และ อาณาจักรอังวะ เขาเป็นที่รู้จักอย่างดีในประวัติศาสตร์พม่าจากการขับไล่การรุกรานของจีน ใน ค.ศ. 1457–1458 (เหตุการณ์นี้รู้จักในชื่อ สมิงพระรามอาสา) ขณะรับใช้อดีตศัตรูของเขา อาณาจักรอังวะ
สมิงพระรามพระราชบุตรเขยของ พระเจ้าราชาธิราช แปรพักตร์ไปอังวะหลังจากถูกจับในการรบปี ค.ศ. 1414 จากความสำเร็จของเขาในการต่อสู้กับจีน ทำให้เขาได้รับแต่งตั้งเป็นเจ้าเมือง Lagaing โดย พระเจ้าฝรั่งมังฆ้อง แห่งอังวะ ใน ค.ศ. 1423 สองปีหลังการเสด็จสวรรคตของ พระเจ้าฝรั่งมังฆ้อง และ พระเจ้าราชาธิราช สมิงพระรามเดินทางกลับมายังบ้านเกิดของเขา เขาประสบความสำเร็จในการนำกองทัพหงสาวดีเข้ารบเพื่อต่อต้านอังวะเมื่อปี ค.ศ. 1430–1431
เจ้าหญิงเซเบล เดสตาแห่งเอธิโอเปีย

เจ้าหญิงเซเบล เดสตาแห่งเอธิโอเปีย  ประสูติเมื่อวันที่ 29 สิงหาคม 2474 ณ ประเทศเอธิโอเปีย เป็นพระบรมวงศานุวงศ์เอธิโอเปัยพระองค์หนึ่ง โดยทรงเป็นพระธิดาใน เจ้าหญิงเทเน็คเนเวิก กับ เดสตา ดามทิว พระมารดาเป็นพระราชธิดาใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย นับเป็นพระญาติชั้นที่ 1 ใน เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย ทรงได้รับการสถนาปนาเป็นเจ้าพร้อมกับพระเชษฐา พระภคินี และพระขนิษฐาทั้ง 5 พระองค์ ตามพระบรมราชโองการพิเศษของ สมเด็จพระจักรพรรดิเฮลี เซลาสซีที่ 1 แห่งเอธิโอเปีย พระราชอัยกาในปี 2483 โดยมีฐานันดรศักดิ์ต่างกันดังนี้
ตามจริงแล้วทุกพระองค์จะได้รับการสถาปนาที่ รอยัลไฮเนส แต่เกิดการปฏิวัติ ทำให้เชื้อพระวงศ์ที่กำลังถูกสถาปนานั้น เป็นแค่ ไฮเนส เท่านั้น
เสกสมรส.
เจ้าหญิงเซเบล เดสตาแห่งเอธิโอเปีย ทรงเสกสมรสกับ เดสตา ดามทิว เมื่อวันที่ 31 มกราคม 2502 มีพระบุตรดังนี้